GBE BUBU Afrikaans Albanian Amerika Tokunɔgbe Arabic Argentina Tokunɔgbe Assamese Australia Tokunɔgbe Azerbaijani Azerbaijani (Cyrillic) Bicol Britain Tokunɔgbe Bulgarian Catalan Cebuano Chiyao Cinyanja Colombia Tokunɔgbe Costa Rica Tokunɔgbe Croatian Czech Czech Republic Tokunɔgbe Danish Dutch Ecuador Tokunɔgbe Estonia Tokunɔgbe Estonian Eŋlisi Eʋegbe Fijian Finland Tokunɔgbe Finnish France Tokunɔgbe Franse Georgian German Greek Greenlandic Guarani Haitian Creole Hebrew Hungarian Hungary Tokunɔgbe Iloko Indonesian Italian Japan Tokunɔgbe Japanese Kannada Kazakh Kikuyu Kiluba Kinyarwanda Kisi Korean Krio Kwanyama Lhukonzo Lithuanian Low German Luo Malay Mam Mambwe-Lungu Mapudungun Mazatec (Huautla) Mende Mexico Tokunɔgbe Mixtec (Guerrero) Mizo Myanmar Nepali Netherlands Tokunɔgbe Nicaragua Tokunɔgbe Niuean Norwegian Nyungwe Nzema Otomi (Mezquital Valley) Paraguay Tokunɔgbe Peru Tokunɔgbe Philippines Tokunɔgbe Polish Portuguese Quechua (Ancash) Quechua (Ayacucho) Quechua (Cuzco) Rarotongan Romanian Russia Tokunɔgbe Russian Rutoro Serbian Setswana Seychelles Creole Sinhala Slovenian Solomon Islands Pidgin South Africa Tokunɔgbe Spain Tokunɔgbe Spanish Swedish Tatar Tetun Dili Tlapanec Tojolabal Tongan Tzeltal Tzotzil Venezuela Tokunɔgbe Vietnamese Welsh Wolof Yoruba Zapotec (Lachiguiri) Zulu\nAfikae nu nyuiwo katã tso, eye àte ŋu ayɔ nusiawo dometɔ aɖea?\nNukae nye nu gbãtɔ si Mawu wɔ?\nNukatae mawudɔla gbãtɔ nye ame tɔxɛ aɖe?\nGblɔ alesi anyigba la nɔ le gɔmedzedzea me. (Kpɔ nɔnɔmetataa.)\nAleke Mawu dze anyigbaa dzadzraɖo gɔmee be lãwo kple amewo nanɔ edzi?\nXlẽ Yeremya 10:12.\nMawu ƒe nɔnɔme kawoe dzena le nusiwo wòwɔ me? (Yes. 40:26; Rom. 11:33)\nXlẽ Kolosetɔwo 1:15-17.\nKpekpeɖeŋu kae Yesu na le nuwo wɔwɔ me, eye aleke wòle be esia nana míabu eyamae? (Kol. 1:15-17)\nXlẽ Mose I, 1:1-10.\nAleke anyigba wɔ va dzɔ? (Mose I, 1:1)\nNukae dzɔ le nuwɔwɔ ƒe ŋkeke gbãtɔ dzi? (Mose I, 1:3-5)\nGblɔ nusi dzɔ le nuwɔwɔ ƒe ŋkeke evelia dzi. (Mose I, 1:7, 8)\nAbɔ Nyui Aɖe\nAleke Mawu trɔ asi le anyigba la ŋue be míava nɔ edzi?\nYɔ lã vovovo siwo Mawu wɔ. (Kpɔ nɔnɔmetataa.)\nNukatae Eden-bɔ la nye teƒe tɔxɛ aɖe?\nNukae Mawu di be anyigba blibo la katã nava zu?\nXlẽ Mose I, 1:11-25.\nNukawoe Mawu wɔ le nuwɔwɔ ƒe ŋkeke etɔ̃lia dzi? (Mose I, 1:12)\nNukae dzɔ le nuwɔwɔ ƒe ŋkeke enelia dzi? (Mose I, 1:16)\nLã kawoe Mawu wɔ le ŋkeke atɔ̃lia kple adelia dzi? (Mose I, 1:20, 21, 25)\nXlẽ Mose I, 2:8, 9.\nAti tɔxɛ eve kawoe Mawu wɔ ɖe abɔa me, eye nuka ƒe kpɔɖeŋue wonye?\nŊutsu Kple Nyɔnu Gbãtɔ\nVovototo kae le nɔnɔmetata si le Ŋutinya 3 lia kple esi le Ŋutinya 2 lia dome?\nAmekae wɔ ame gbãtɔ, eye ame gbãtɔ ma ŋkɔ ɖe?\nDɔ kae Mawu gblɔ na Adam be newɔ?\nNukatae Mawu na Adam dɔ alɔ̃ yi eme ʋĩ?\nƔeyiɣi didi kae Adam kple Xawa ate ŋu anɔ agbe, eye dɔ kae Yehowa di be woawɔ?\nXlẽ Psalmo 83:19.\nMawu ƒe ŋkɔ ɖe, eye ɖoƒe tɔxɛ kae le esi ɖe anyigba katã dzi? (Yer. 16:21; Dan. 4:14)\nXlẽ Mose I, 1:26-31.\nNukae nye nu mamlɛtɔ si Mawu wɔ le ŋkeke adelia dzi, eye aleke nuwɔwɔ sia to vovo tso lãwo gbɔe? (Mose I, 1:26)\nNukae Yehowa na amegbetɔ kple lãwo siaa? (Mose I, 1:30)\nXlẽ Mose I, 2:7-25.\nNukae dɔ si wode asi na Adam be wòatsɔ ŋkɔ na lãwo bia? (Mose I, 2:19)\nAleke Mose I, 2:24 kpe ɖe mía ŋu míese alesi Yehowa bua srɔ̃ɖeɖe, kaklã, kple srɔ̃gbegbe gɔme? (Mat. 19:4-6, 9)\nNusitae Wobu Woƒe Aƒea\nNukae le dzɔdzɔm ɖe Adam kple Xawa dzi le nɔnɔmetataa me?\nNukatae Yehowa he to na wo ɖo?\nNya kae da aɖe gblɔ na Xawa?\nAmekae na da la ƒo nu na Xawa?\nNukatae Adam kple Xawa bu woƒe Paradisoƒea?\nRead Mose I 2:16, 17 kple 3:1-13, 24.\nAleke nya si da la bia Xawa la nye aʋatsokaka ɖe Yehowa sii? (Mose I, 3:1-5; Yoh. I, 5:3)\nAleke Xawa nye nuxlɔ̃amekpɔɖeŋu na míi? (Fil. 4:8; Yak. 1:14, 15; Yoh. I, 2:16)\nMɔ ka nue Adam kple Xawa melɔ̃ ɖe agɔ si woƒe nuwɔnawo na wodze la dzi o le? (Mose I, 3:12, 13)\nAleke kerubi siwo le Eden-bɔa ƒe ɣedzeƒe gome la ʋli Yehowa ƒe dziɖulanyenye tae? (Mose I, 3:24)\nXlẽ Nyaɖeɖefia 12:9.\nAleke Satana kpɔ dzidzedze le ameƒomea tɔtrɔ ɖa le Mawu ƒe dziɖuɖu yome mee? (Yoh. I, 5:19)\nAleke agbenɔnɔa nɔ na Adam kple Xawa le Eden-bɔa godo?\nNukae te dzɔdzɔ ɖe Adam kple Xawa dzi, eye nukatae?\nNukatae Adam kple Xawa ƒe viwo atsi aku amegã kple nyagã ahaku?\nNe ɖe Adam kple Xawa ɖo to Yehowa la, anye ne aleke agbenɔnɔ anɔ na woa kple wo viwo hafi?\nAleke Xawa ƒe tomaɖomaɖoa he nuxaxa vɛ nɛ?\nAdam kple Xawa ƒe viŋutsu eve gbãtɔawo ƒe ŋkɔwo ɖe?\nAmekawoe nye ɖevi bubu siwo le nɔnɔmetataa me?\nXlẽ Mose I, 3:16-23 kple 4:1, 2.\nAleke fi si woƒo de anyigba la kpɔ ŋusẽ ɖe Adam ƒe agbe dzii? (Mose I, 3:17-19; Rom. 8:20, 22)\nNukatae ŋkɔ Xawa, si gɔmee nye “Ame Gbagbe,” la sɔ? (Mose I, 3:20)\nAleke Yehowa nyo dɔmee na Adam kple Xawa le woƒe nuvɔ̃ wɔwɔ megbe gɔ̃ hã? (Mose I, 3:7, 21)\nXlẽ Nyaɖeɖefia 21:3, 4.\n‘Nu gbãtɔ’ kawoe nèle mɔ kpɔm na be woava ɖe ɖa?\nŊutsuvi Nyui Kple Vɔ̃ɖitɔ\nDɔ kawoe Kain kple Habel wɔna?\nNunana kawoe Kain kple Habel tsɔ vɛ na Yehowa?\nNukatae Yehowa kpɔ dzidzɔ ɖe Habel ƒe nunana la ŋu, eye nukatae mekpɔ dzidzɔ ɖe Kain tɔ ya ŋu o?\nAmeka ƒomevie nye Kain, eye aleke Yehowa dze agbagba be yeana wòatrɔ nɔnɔme?\nNukae Kain wɔ esi woa kple nɔvia ɖeɖe wole agble me?\nGblɔ nusi dzɔ ɖe Kain dzi esi wòwu nɔvia vɔ megbe.\nXlẽ Mose I, 4:2-26.\nAleke Yehowa ƒo nu tso afɔku si me Kain ɖo la ŋui? (Mose I, 4:7)\nAleke Kain ɖe nusi le eƒe dzime la fiae? (Mose I, 4:9)\nAleke Yehowa bua ame maɖifɔwo ƒe ʋu kɔkɔ ɖi? (Mose I, 4:10; Yes. 26:21)\nXlẽ Yohanes I, 3:11, 12.\nNukatae Kain bi dzi ŋutɔ, eye aleke esia nye nuxlɔ̃ame na mí egbeae? (Mose I, 4:4, 5; Lod. 14:30; 28:22)\nAleke Biblia ɖee fia be ne míaƒe ƒometɔwo katã tsi tre ɖe Yehowa ŋu hã la, míawo ya míate ŋu ayi edzi awɔ nuteƒe? (Ps. 27:10; Mat. 10:21, 22)\nXlẽ Yohanes 11:25.\nKakaɖedzi kae Yehowa na ku ɖe amesiwo katã ku le nu dzɔdzɔe wɔwɔ ta la ŋu? (Yoh. 5:24)\nAleke Henox to vovoe?\nNukatae amesiwo nɔ anyi le Henox ƒe ŋkekea me la wɔ nu vlo geɖe nenema?\nNu vlo kawo wɔmee ameawo nɔ? (Kpɔ nɔnɔmetataa.)\nNukatae wòhiã be Henox nawɔ kalẽ?\nƔeyiɣi didi kae amewo nɔa agbe ɣemaɣi, gake ƒe nenie Henox nɔ agbe?\nNukae dzɔ le Henox ƒe ku megbe?\nXlẽ Mose I, 5:21-24, 27.\nƑomedodo ka tɔgbee nɔ Henox kple Yehowa dome? (Mose I, 5:24)\nLe Biblia ƒe nya nu la, amekae nɔ agbe wòdidi wu, eye ƒe nenie wòxɔ hafi ku? (Mose I, 5:27)\nXlẽ Mose I, 6:5.\nAleke nɔnɔmeawo va gblẽ le anyigba dzi le Henox ƒe ku megbee, eye aleke esia sɔ kple míaƒe ŋkekeae? (Tim. II, 3:13)\nXlẽ Hebritɔwo 11:5.\nHenox ƒe nɔnɔme kae “[dze] Mawu ŋu nyuie,” eye nukae do tso eme nɛ? (Mose I, 5:22)\nXlẽ Yuda 14, 15.\nAleke Kristotɔ siwo li egbea ate ŋu asrɔ̃ Henox ƒe dzideƒo ne wole nu xlɔ̃m amewo tso Harmagedon-ʋa si gbɔna ŋui? (Tim. II, 4:2; Heb. 13:6)\nAme Dzɔtsuwo Nɔ Anyigba Dzi\nNukae dzɔ esi Mawu ƒe dɔlawo dometɔ aɖewo ɖo to Satana?\nNukatae mawudɔla aɖewo dzudzɔ dɔ si wonɔ wɔwɔm le dziƒo heɖi va anyigba dzi?\nNukatae wònye nuvɔ̃ be mawudɔlawo nava anyigba dzi ahatrɔ wo ɖokui azu amegbetɔwo?\nNukae to vovo le mawudɔlaawo ƒe viwo ŋu?\nAbe alesi nàkpɔe le nɔnɔmetataa me ene la, nukawoe mawudɔlaawo ƒe viwo wɔ esi wotsi va zu ame dzɔtsuwo?\nLe Henox megbe la, ame nyui kae nɔ anyigba dzi, eye nukatae Mawu lɔ̃e?\nXlẽ Mose I, 6:1-8.\nNukae Mose I, 6:6 gblɔ tso alesi míaƒe agbenɔnɔ ate ŋu ana Yehowa nakpɔ dzidzɔ loo alo ase veve ŋu? (Ps. 78:40, 41; Lod. 27:11)\nXlẽ Yuda 6.\nAleke mawudɔla siwo “medzra woƒe amegãnyenye ɖo o” le Noa ƒe ŋkekea me la nye ŋkuɖodzinya na mí egbeae? (Kor. I, 3:5-9; Pet. II, 2:4, 9, 10)\nNoa Kpa Aɖakaʋu Aɖe\nAme nenie nɔ Noa ƒe ƒomea me, eye viaŋutsu etɔ̃awo ƒe ŋkɔwo ɖe?\nNu mawɔkpɔ kae Mawu bia Noa be wòawɔ, eye nukatae?\nAleke Noa ƒe aƒelikawo wɔ nui esime wògblɔ aɖakaʋua ŋu nya na wo?\nNukae Mawu gblɔ na Noa be wòawɔ tso lãwo ŋu?\nEsi Mawu do aɖakaʋua ƒe ʋɔtrua vɔ la, nukae wòle be Noa kple eƒe ƒomea nawɔ?\nXlẽ Mose I, 6:9-22.\nNukae na Noa nye Mawu vavãa subɔla vevi aɖe? (Mose I, 6:9, 22)\nAleke Yehowa sena le eɖokui me ɖe ŋutasesẽ ŋu, eye aleke wòle be míabu esia ŋui ne míele modzaka siwo míaɖe tiam? (Mose I, 6:11, 12; Ps. 11:5) (Gen. 6:11, 12; Ps. 11:5)\nAleke míate ŋu asrɔ̃ Noa ne míexɔ mɔfiame to Yehowa ƒe habɔbɔa dzi? (Mose I, 6:22; Yoh. I, 5:3)\nXlẽ Mose I, 7:1-9.\nEsi Yehowa bu Noa be enye ame dzɔdzɔe togbɔ be mede blibo o hã ta la, nuka ƒe dzie ema de ƒo na mí egbea? (Mose I, 7:1; Lod. 10:16; Yes. 26:7)\nNukatae ame aɖeke magate ŋu age ɖe aɖakaʋua me esi tsia te dzadza o?\nŊkeke kple zã nenie Yehowa na tsia dza, eye aleke gbegbee tsia ɖɔe?\nNukae dzɔ ɖe aɖakaʋua dzi esi tsia te ɖɔɖɔ ɖe anyigba katã dzi?\nÐe ame dzɔtsuawo tsi agbe le Tsiɖɔɖɔa mea, eye nukae dzɔ ɖe ame dzɔtsuawo fofowo dzi?\nNukae dzɔ ɖe aɖakaʋua dzi le ɣleti atɔ̃ megbe?\nNukatae Noa ɖe asi le akpaviã aɖe ŋu ɖo ɖa?\nAleke Noa wɔ nya be tsia mie keŋkeŋ vɔ le anyigba dzi?\nNya kae Mawu gblɔ na Noa esime eya kple eƒe ƒomea nɔ aɖakaʋua me wu ƒe ɖeka megbe?\nXlẽ Mose I, 7:10-24.\nAleke gbegbe wotsrɔ̃ nusianu ɖa le anyigba dzii? (Mose I, 7:23)\nŊkeke nenie Tsiɖɔɖɔa xɔ hafi mie vɔ? (Mose I, 7:24)\nXlẽ Mose I, 8:1-17.\nAleke Mose I, 8:17 ɖee fia be tame si Yehowa ɖo ɖe anyigba ŋu le gɔmedzedzea me metrɔ o? (Mose I, 1:22)\nXlẽ Petro I, 3:19, 20.\nEsi mawudɔla dzeaglãawo trɔ yi dziƒo la, ʋɔnu kae wodrɔ̃ wo? (Yuda 6)\nAleke Noa kple eƒe ƒomea ŋuti nuŋlɔɖia naa míegakana ɖe ŋutete si le Yehowa si be wòaɖe eƒe amewo dzi wu? (Pet. II, 2:9)\nAbe alesi wòdze le nɔnɔmetataa me ene la, nu gbãtɔ kae Noa wɔ esime wòdo go tso aɖakaʋua me?\nSe kae Mawu de na Noa kple eƒe ƒomea le Tsiɖɔɖɔa megbe?\nŊugbe kae Mawu do?\nNe míekpɔ anyieʋɔ la, nuka dzie wòle be wòaɖo ŋkui na mí?\nXlẽ Mose I, 8:18-22.\nAleke míate ŋu ado “ʋeʋẽ lilili” na Yehowa egbeae? (Mose I, 8:21; Heb. 13:15, 16)\nNukae Yehowa de dzesii le amegbetɔ ƒe dzimesusu ŋu, eye nuka ŋue wòle be esia nana míanɔ ŋudzɔ ɖo? (Mose I, 8:21; Mat. 15:18, 19)\nXlẽ Mose I, 9:9-17.\nNubabla kae Yehowa wɔ kple nuwɔwɔ siwo katã le anyigba dzi? (Mose I, 9:10, 11)\nƔeyiɣi didi kae anyieʋɔ nubabla la anɔ anyi ase ɖo? (Mose I, 9:16)\nAmegbetɔwo Tu Mɔ̃ Kɔkɔ Aɖe\nAmekae nye Nimrod, eye aleke Mawu bu eyamae?\nLe nɔnɔmetataa me la, nukatae ameawo nɔ kpe mem?\nNukatae Yehowa mekpɔ ŋudzedze ɖe xɔtutudɔa ŋu o?\nAleke Mawu wɔ na ameawo dzudzɔ mɔ̃ la tutu?\nAleke woyɔ du lae, eye ŋkɔ ma gɔme ɖe?\nEsi Mawu tɔtɔ ameawo ƒe gbegbɔgblɔwo vɔ megbe la, nukae dzɔ?\nXlẽ Mose I, 10:1, 8-10.\nNɔnɔme kawoe Nimrod ɖe fia, eye nuxlɔ̃ame kae esia nye na mí? (Lod. 3:31)\nXlẽ Mose I, 11:1-9.\nSusu ka tae ameawo di be yewoatu mɔ̃a ɖo, eye nukatae dɔa medze edzi o? (Mose I, 11:4; Lod. 16:18; Yoh. 5:44)\nAmeka ƒomeviwoe nɔ Ur-dua me?\nAmekae nye esia le nɔnɔmetataa me, ɣekaɣie wodzii, eye afikae wònɔ?\nNukae Mawu gblɔ na Abraham be wòawɔ?\nNukatae woyɔ Abraham be Mawu xɔlɔ̃?\nAmekawoe kplɔ Abraham ɖo esi wòdzo le Ur?\nNya kae Mawu gblɔ na Abraham esi wòɖo Kanaan-nyigba dzi?\nŊugbe kae Mawu do na Abraham esi wòxɔ ƒe 99?\nXlẽ Mose I, 11:27-32.\nƑomedodo kae nɔ Abraham kple Lot dome? (Mose I, 11:27)\nTogbɔ be wogblɔ be Tarax ʋu kple eƒe ƒomea ɖo ta Kanaan hã la, aleke míewɔ nya be Abraham koŋue do ʋuʋu ƒe nyaa ɖa, eye nukatae wòwɔ esia? (Mose I, 11:31; Dɔw. 7:2-4)\nXlẽ Mose I, 12:1-7.\nAleke Yehowa keke nu si wòbla kple Abraham la ɖe enu esi Abraham ɖo Kanaan-nyigba dzii? (Mose I, 12:7)\nXlẽ Mose I, 17:1-8, 15-17.\nAlekee wotrɔ Abram ƒe ŋkɔe esime wòxɔ ƒe 99, eye nukatae? (Mose I, 17:5)\nEtsɔme yayra kawo ŋugbee Yehowa do na Sara? (Mose I, 17:15, 16)\nXlẽ Mose I, 18:9-19.\nLe Mose I, 18:19 la, agba kawoe le vifofowo dzi? (Mose V, 6:6, 7; Ef. 6:4)\nNukae dzɔ ɖe Sara dzi si ɖee fia be míate ŋu aɣla naneke ɖe Yehowa o? (Mose I, 18:12, 15; Ps. 44:22)\nMawu Do Abraham ƒe Xɔse Kpɔ\nŊugbe kae Mawu do na Abraham, eye aleke Mawu wɔ eƒe ŋugbedodoa dzii?\nAbe alesi wòdze le nɔnɔmetataa me ene la, aleke Mawu do Abraham ƒe xɔse kpɔe?\nNukae Abraham wɔ, togbɔ be mese nusitae Mawu de sea nɛ gɔme o hã?\nNukae dzɔ esime Abraham tsɔ hɛ be yeawu viaŋutsu lae?\nAleke gbegbe Abraham ƒe Mawu dzixɔse sẽŋui?\nNukae Mawu na Abraham be wòatsɔ asa vɔe, eye aleke wòwɔe?\nXlẽ Mose I, 21:1-7.\nNukatae Abraham tso aʋa na via le ŋkeke enyiagbe? (Mose I, 17:10-12; 21:4)\nXlẽ Mose I, 22:1-18.\nAleke Isak bɔbɔ na fofoa Abraham, eye aleke esia nye nudzɔdzɔ aɖe si ŋu gɔmesese gã aɖe le si ava dzɔ la ƒe kpɔɖeŋui? (Mose I, 22:7-9; Kor. I, 5:7; Fil. 2:8, 9)\nLot Srɔ̃ Kpɔ Megbe\nNukatae Abraham kple Lot dome klã?\nNukatae Lot tiae be yeanɔ Sodom ɖo?\nAleke amesiwo nɔ Sodom la nɔ?\nNuxlɔ̃ame kae mawudɔla eve na Lot?\nNukatae Lot srɔ̃ trɔ zu dzekɔ?\nNukae míate ŋu asrɔ̃ tso nusi dzɔ ɖe Lot srɔ̃ dzi me?\nXlẽ Mose I, 13:5-13.\nLe ame nɔewo dome kuxiwo gbɔ kpɔkpɔ gome la, nukae míate ŋu asrɔ̃ tso Abraham gbɔ? (Mose I, 13:8, 9; Rom. 12:10; Fil. 2:3, 4)\nXlẽ Mose I, 18:20-33.\nAleke alesi Yehowa wɔ nu kple Abraham na míeka ɖe edzi be Yehowa kple Yesu adrɔ̃ ʋɔnu dzɔdzɔe? (Mose I, 18:25, 26; Mat. 25:31-33)\nXlẽ Mose I, 19:1-29.\nNukae Biblia me nuŋlɔɖi sia ɖe fia le alesi Mawu bua ŋutsu kple ŋutsu alo nyɔnu kple nyɔnu ƒe gbɔdɔdɔ ŋuti? (Mose I, 19:5, 13; Mose III, 20:13)\nVovototo kae míekpɔ le alesi Lot kple Abraham wɔ nu ɖe Mawu ƒe mɔfiafia nu me, eye nukae míate ŋu asrɔ̃ tso esia me? (Mose I, 19:15, 16, 19, 20; 22:3)\nXlẽ Luka 17:28-32.\nDzi ƒe nɔnɔme kae nɔ Lot srɔ̃ si ku ɖe ŋutilãmenuwo ŋu, eye aleke esia nye nuxlɔ̃ame na míi? (Luka 12:15; 17:31, 32; Mat. 6:19-21, 25)\nXlẽ Petro II, 2:6-8.\nNɔnɔme kae wòle be wòanɔ mía si ɖe xexe mavɔ̃mawu sia si me míele la ŋu ne míedi be míasrɔ̃ Lot? (Xez. 9:4; Yoh. I, 2:15-17)\nIsak Ðe Nyɔnu Nyui Aɖe\nAmekawoe nye ŋutsu kple nyɔnu sia le nɔnɔmetataa me?\nNukae Abraham wɔ be yeaɖe nyɔnu na ye vi, eye nukatae?\nAleke woɖo Abraham ƒe dɔlaa ƒe gbedodoɖaa ŋui?\nEsi wobia Rebeka be elɔ̃ be yeaɖe Isak hã la, aleke wòɖo eŋui?\nNukae na Isak gakpɔ dzidzɔ?\nXlẽ Mose I, 24:1-67.\nNɔnɔme nyui kawoe Rebeka ɖe fia esime wòdo go Abraham ƒe dɔlaa le vudoa to? (Mose I, 24:17-20; Lod. 31:17, 31)\nKpɔɖeŋu nyui kae ɖoɖo si Abraham wɔ ɖe Isak ŋu fia Kristotɔwo egbea? (Mose I, 24:37, 38; Kor. I, 7:39; Kor. II, 6:14)\nNukatae wòle be míadi ɣeyiɣi ade ŋugble, abe alesi Isak wɔe ene? (Mose I, 24:63; Ps. 77:13; Fil. 4:8)\nAmekawoe Esau kple Yakob nye, eye nukatae woto vovo?\nƑe nenie Esau kple Yakob xɔ esime wo tɔgbui Abraham ku?\nNukae Esau wɔ si zu nuxaxa gã aɖe na dada kple fofoa?\nNukatae Esau do dziku ɖe nɔvia Yakob ŋu vevie?\nNya kae Isak gblɔ na via Yakob?\nXlẽ Mose I, 25:5-11, 20-34.\nNya kae Yehowa gblɔ ɖi le Rebeka ƒe viŋutsu eveawo ŋu? (Mose I, 25:23)\nVovototo kae nɔ alesi Yakob bu ŋgɔgbevinyenye kple alesi Esau bui dome? (Mose I, 25:31-34)\nXlẽ Mose I, 26:34, 35; 27:1-46; kple 28:1-5.\nAleke Esau ƒe ŋudzedzemakpɔmakpɔ ɖe mawusubɔsubɔnyawo ŋu dze ƒãe? (Mose I, 26:34, 35; 27:46)\nNukae Isak gblɔ na Yakob be wòawɔ ale be Mawu nayrae? (Mose I, 28:1-4)\nXlẽ Hebritɔwo 12:16, 17.\nNukae Esau ƒe kpɔɖeŋua ɖe fia le nusi dzɔna ɖe amesiwo ɖia gbɔ nu kɔkɔewo dzi ŋu?\nYakob Dzo Yi Xaran\nAmekae nye ɖetugbi ma le nɔnɔmetataa me, eye nukae Yakob wɔ nɛ?\nDɔ kae Yakob lɔ̃ faa be yeawɔ ale be yeaɖe Raxel?\nNukae Laban wɔ esi ɣeyiɣia de be Yakob naɖe Raxel?\nNukae Yakob lɔ̃ be yeawɔ ale be yeaɖe Raxel?\nXlẽ Mose I, 29:1-30.\nTogbɔ be Laban ble Yakob hã la, aleke Yakob ɖee fiae be yenye ame nyui, eye nukae míate ŋu asrɔ̃ tso nusia me? (Mose I, 25:27; 29:26-28; Mat. 5:37)\nAleke Yakob ƒe kpɔɖeŋua ɖe vovototo si le lɔlɔ̃ kple fiẽŋufiẽŋu dome fiae? (Mose I, 29:18, 20, 30; Hawo 8:6)\nNyɔnu ene kawoe Yakob va ɖe emegbe eye wodzi ŋutsuviwo nɛ? (Mose I, 29:23, 24, 28, 29)\nƑome Gã aɖe Le Yakob Si\nŊutsuvi ade siwo Yakob srɔ̃ gbãtɔ, Lea, dzi nɛ ƒe ŋkɔwo ɖe?\nŊutsuvi eve kawoe Lea ƒe kosi Silpa dzi na Yakob?\nŊutsuvi eve siwo Raxel ƒe kosi Bilha dzi na Yakob ƒe ŋkɔwo ɖe?\nŊutsuvi eve kawoe Raxel dzi, gake nukae dzɔ esi wòdzi evelia?\nAbe alesi wòdze le nɔnɔmetataa me ene la, vi nenie le Yakob si, eye nukae va dzɔ tso wo me?\nXlẽ Mose I, 29:32-35; 30:1-26; kple 35:16-19.\nAbe alesi wòdze le Yakob viŋutsu 12-awo gome ene la, aleke wotsɔa ŋkɔ na Hebri ŋutsuviwo le blema zi geɖe?\nXlẽ Mose I, 37:35.\nTogbɔ be Dina ƒe ŋkɔ koe woyɔ le Biblia me hã la, aleke míewɔ nya be nyɔnuvi bubuwo le Yakob si? (Mose I, 37:34, 35)\nNukatae Abraham kple Isak medi be yewo viwo naɖe srɔ̃ le Kanaantɔwo dome o?\nÐe wònyo Yakob ŋu be vianyɔnua nɔ xɔlɔ̃ wɔm kple Kanaantɔwo ƒe nyɔnuviwoa?\nŊutsu kae ma le Dina kpɔm tututu le nɔnɔmetataa me, eye nu gbegblẽ kae wòwɔ?\nNukae Dina nɔviŋutsu siwo nye Simeon kple Lewi wɔ esi wose nusi dzɔ la?\nÐe Yakob kpɔ dzidzɔ ɖe nusi Simeon kple Lewi wɔ la ŋua?\nAleke wɔ afɔku sia katã va ɖo ƒomea me?\nXlẽ Mose I, 34:1-31.\nZi gbãtɔe nye ema Dina de ha kple Kanaan-nyɔnuviwoa? Ðe eme. (Mose I, 34:1)\nNukatae wònye Dina ŋutɔe wɔe be wogblẽe? (Gal. 6:7)\nAleke sɔhɛ siwo li egbea ate ŋu aɖee afiae be yewotsɔ nusi dzɔ ɖe Dina dzi la abe nuxlɔ̃amekpɔɖeŋu ene? (Lod. 13:20; Kor. I, 15:33; Yoh. I, 5:19)\nYosef Nɔviŋutsuwo Lé Fui\nNukatae Yosef nɔviŋutsuwo ʋã ŋui, eye nukae wowɔ?\nNukae Yosef nɔviŋutsuwo di be yewoawɔe, gake nya kae Ruben gblɔ?\nNukae dzɔ esi Ismaeltɔ asitsalawo va yina?\nNukae Yosef nɔviŋutsuwo wɔ be woana wo fofo nasusui be Yosef ku?\nXlẽ Mose I, 37:1-35.\nNukae na Yosef nɔviŋutsuwo wɔ alakpanu ɖe eŋu? (Mose I, 37:11, 18; Lod. 27:4; Yak. 3:14-16)\nNukae Yakob wɔ si sɔ kple alesi ko amesiame xaa nui? (Mose I, 37:35)\nWode Yosef Gaxɔ Me\nƑe nenie Yosef xɔ esime wokplɔe yi Egipte, eye nukae dzɔ esi wòɖo afima?\nNukae na wova de Yosef gaxɔ me?\nDɔ kae wode asi na Yosef le gaxɔa me?\nNukae Yosef wɔ na Farao ƒe ahakula kple eƒe aboloƒola le gaxɔa me?\nNukae dzɔ esi woɖe ahakulaa le gaxɔa me megbe?\nXlẽ Mose I, 39:1-23.\nEsi wònye Mawu mena woŋlɔ se aɖeke ɖi si tsi tre ɖe ahasiwɔwɔ ŋu le Yosef ƒe ɣeyiɣia me o ɖe, nukae na wòsi dzo le Potifar srɔ̃ gbɔ? (Mose I, 2:24; 20:3; 39:9)\nXlẽ Mose I, 40:1-23.\nGblɔ drɔ̃e si ahakula la ku kple alesi Yehowa na Yosef ɖe egɔme la kpuie. (Mose I, 40:9-13)\nDrɔ̃e kae aboloƒola ku, eye egɔme ɖe? (Mose I, 40:16-19)\nAleke dɔla nuteƒewɔla kple aɖaŋudzela si li egbea srɔ̃a Yosef ƒe nɔnɔmee? (Mose I, 40:8; Ps. 36:10; Yoh. 17:17; Dɔw. 17:2, 3)\nAleke Mose I, 40:20 na míese alesi Kristotɔwo bua dzigbezãwo ɖuɖu gɔmee? (Nyagb. 7:1; Mar. 6:21-28)\nNukae dzɔ ɖe Farao dzi le gbeɖeka ƒe zã me?\nAleke ahakulaa va ɖo ŋku Yosef dzi mlɔeba?\nAbe alesi wòdze le nɔnɔmetataa me ene la, drɔ̃e eve kawoe Farao ku?\nAleke Yosef ɖe drɔ̃eawo gɔmee?\nAleke Yosef wɔ va zu ame vevitɔ kekeake si kplɔ Farao ɖo le Egipte?\nNukatae Yosef nɔviŋutsuwo va Egipte ɖo, eye nukatae womedze sii o?\nDrɔ̃e ka dzie Yosef ɖo ŋkui, eye nuka gɔmee esia kpe ɖe eŋu wòse?\nXlẽ Mose I, 41:1-57.\nAleke Yosef he susu yi Yehowa dzie, eye mɔ ka nue Kristotɔ siwo li egbea ate ŋu asrɔ̃ eƒe kpɔɖeŋua le? (Mose I, 41:16, 25, 28; Mat. 5:16; Pet. I, 2:12)\nAleke ƒe siwo me dɔ to kplɔ ƒe siwo me nuɖuɖu bɔ ɖo le Egipte la sɔ pɛpɛpɛ kple vovototo si le gbɔgbɔmenɔnɔme si me Yehowa ƒe amewo le kple esi me Kristodukɔa le la dome? (Mose I, 41:29, 30; Amos 8:11, 12)\nXlẽ Mose I, 42:1-8 kple 50:20.\nÐe wònye nu gbegblẽ be Yehowa subɔlawo nabɔbɔ ta na ame aɖe wòanye le bubudede ɖoƒe si wòle ŋu ne nenemae wowɔnɛ le wo dea? (Mose I, 42:6)\nNukatae Yosef tso nɔviaŋutsuwo nu be ŋkutsalawoe wonye?\nNukatae Yakob ɖe mɔ via suetɔ, Benyamin, yi Egipte ɖo?\nAleke Yosef ƒe klosalokplua wɔ ge ɖe Benyamin ƒe kotokua me?\nNukae Yuda lɔ̃ be yeawɔ bene woaɖe asi le Benyamin ŋu?\nAleke Yosef nɔviwo trɔe?\nXlẽ Mose I, 42:9-38.\nAleke Yosef ƒe nya siwo dze le Mose I, 42:18 la nye ŋkuɖodzinya nyui aɖe na amesiwo dzi agbanɔamedziwo le le Yehowa ƒe habɔbɔa me egbea? (Nex. 5:15; Kor. II, 7:1, 2)\nXlẽ Mose I, 43:1-34.\nTogbɔ be Ruben ye nye ŋgɔgbevia hã la, aleke wòdze ƒã be Yudae va xɔ ŋgɔ ƒo nu ɖe nɔviawo nu? (Mose I, 43:3, 8, 9; 44:14, 18; Kron. I, 5:2)\nAleke Yosef do nɔviawo kpɔ nyuie, eye nukatae? (Mose I, 43:33, 34)\nXlẽ Mose I, 44:1-34.\nBe Yosef nagana nɔviawo nadze sii o la, amekae wògblɔ be yenye? (Mose I, 44:5, 15; Mose III, 19:26)\nAleke Yosef nɔviwo ɖee fia be ŋuʋaʋã ƒe gbɔgbɔ megale yewo me abe alesi wònɔ tsã ene o? (Mose I, 44:13, 33, 34)\nNukae dzɔ esi Yosef gblɔ amesi wònye la na nɔviawo?\nNya kae Yosef gblɔ na nɔviawo dɔmenyotɔe?\nNya kae Farao gblɔ esi wòse be Yosef nɔviwo va?\nAme nenie nɔ Yakob ƒe ƒomea me esime woʋu yi Egipte?\nAleke wova yɔ Yakob ƒe ƒomeae, eye nukatae?\nXlẽ Mose I, 45:1-28.\nAleke nusi Biblia gblɔ tso Yosef ŋu ɖee fia be Yehowa ate ŋu atrɔ tame vɔ̃ si woɖo ɖe esubɔlawo ŋu wòahe nu nyui boŋ vɛ? (Mose I, 45:5-8; Yes. 8:10; Fil. 1:12-14)\nXlẽ Mose I, 46:1-27.\nKakaɖedzi kae Yehowa na Yakob esime wòyina Egipte? (Mose I, 46:1-4)\nHiob Wɔ Nuteƒe na Mawu\nAmekae nye Hiob?\nNukae Satana dze agbagba be yeawɔ, gake ɖe wòte ŋu wɔea?\nNukae Yehowa ɖe mɔ na Satana be wòawɔ, eye nukatae?\nNukatae Hiob srɔ̃ gblɔ nɛ be ‘wòaƒo fi de Mawu ahaku’ ɖo? (Kpɔ nɔnɔmetataa.)\nAbe alesi nàkpɔe le nɔnɔmetata evelia me ene la, aleke Yehowa yra Hiob, eye nukatae?\nNe míewɔ nuteƒe na Yehowa abe Hiob ene la, yayra kawoe míaxɔ?\nXlẽ Hiob 1:1-22.\nAleke Kristotɔ siwo li egbea ate ŋu asrɔ̃ Hiob? (Hiob 1:1; Fil. 2:15; Pet. II, 3:14)\nXlẽ Hiob 2:1-13.\nMɔ eve siwo to vovo na wo nɔewo kawo nue Hiob kple srɔ̃a wɔ nu ɖe Satana ƒe yometitia nu le? (Hiob 2:9, 10; Lod. 19:3; Mixa 7:7; Mal. 3:14)\nXlẽ Hiob 42:10-17.\nAleke yayra si Hiob xɔ kple esi Yesu xɔ le eƒe nuteƒewɔwɔ ta la ɖi wo nɔewoe? (Hiob 42:12; Fil. 2:9-11)\nAleke yayra siwo Hiob xɔ le eƒe nuteƒewɔwɔ na Mawu ta dea dzi ƒo na míi? (Hiob 42:10, 12; Heb. 6:10; Yak. 1:2-4, 12; 5:11)\nFia Vɔ̃ɖi aɖe Ðu Egipte Dzi\nLe nɔnɔmetataa me la, amekae lé atam la ɖe asi, eye ameka ƒomee wòle?\nEsi Yosef ku megbe la, nukae va dzɔ ɖe Israel-viwo dzi?\nNukatae Egiptetɔwo va te vɔvɔ̃ na Israel-viwo?\nSe kae Farao de na nyɔnu siwo kpena ɖe vidada siwo nye Israeltɔwo ŋu le wo viwo dzidzi me?\nXlẽ Mose II, 1:6-22.\nAleke Yehowa dze ŋugbe si wòdo na Abraham la dzi wɔwɔ gɔmee? (Mose II, 1:7; Mose I, 12:2; Dɔw. 7:17)\nAleke Hebritɔ vixelawo de bubu agbe ŋui? (Mose II, 1:17; Mose I, 9:6)\nAleke woɖo eteƒe na vixelaawo le woƒe nuteƒewɔwɔ na Yehowa tae? (Mose II, 1:20, 21; Lod. 19:17)\nAleke Satana te kpɔ be yeagblẽ tame si Yehowa ɖo le Abraham ƒe Dzidzimevi si ŋugbe wòdo ŋu la mee? (Mose II, 1:22; Mat. 2:16)\nAlesi Woɖe Mose Vidzĩe Lae\nVidzĩ kae nye ema le nɔnɔmetataa me, eye ameka ƒe asibidee wòlé?\nNukae Mose dada wɔ ale be woagawu via o?\nNyɔnuvi sue kae nye ema le nɔnɔmetataa me, eye nukae wòwɔ?\nEsi Farao vinyɔnua fɔ vidzĩa la, susu kae Miryam do ɖa?\nNya kae fiavinyɔnua gblɔ na Mose dada?\nXlẽ Mose II, 2:1-10.\nMɔnukpɔkpɔ kawoe su Mose dada si be wòahe Mose ahafia nui tso vidzĩme, eye kpɔɖeŋu kae ema nye na dzilawo egbea? (Mose II, 2:9, 10; Mose V, 6:6-9; Lod. 22:6; Ef. 6:4; Tim. II, 3:15)\nNusitae Mose Si Dzo\nAfikae Mose tsi le, gake nukae wònya tso edzilawo ŋu?\nNukae Mose wɔ esi wòtsi xɔ ƒe 40?\nNya kae Mose gblɔ na Israel-vi aɖe si nɔ dzre wɔm kple nɔvia, eye aleke ŋutsua ɖo eŋu nɛ?\nNukatae Mose si dzo le Egipte?\nAfikae Mose si yi, eye amekae wòkpɔ le afima?\nNukae Mose wɔ le ƒe 40 siwo kplɔ eƒe sisi dzo le Egipte ɖo me?\nXlẽ Mose II, 2:11-25.\nTogbɔ be wofia Egiptetɔwo ƒe nunya Mose ƒe geɖe hã la, aleke Mose ɖee fia be yeku ɖe Yehowa kple eƒe amewo ŋui? (Mose II, 2:11, 12; Heb. 11:24)\nXlẽ Dɔwɔwɔwo 7:22-29.\nNukae míate ŋu asrɔ̃ tso alesi Mose dze agbagba be ye ŋutɔ yeaɖe Israel tso Egiptetɔwo ƒe kluvinyenye me la me? (Dɔw. 7:23-25; Pet. I, 5:6, 10)\nTo si le nɔnɔmetataa me ŋkɔ ɖe?\nGblɔ nu madzɔkpɔ si Mose kpɔ esi wòkplɔ eƒe alẽwo yi toa dzi la míase.\nNya kae gbeɖiɖi aɖe si tso ave bidzo la me gblɔ, eye ameka ƒe gbee?\nEsi Mawu gblɔ na Mose be akplɔ yeƒe amewo adzoe le Egipte la, aleke wòɖo eŋui?\nNya kae Mawu gblɔ na Mose be wòagblɔ ne ameawo biae be amekae dɔe hã?\nAleke Mose ate ŋu aɖo kpe edzii be Mawue dɔ ye?\nXlẽ Mose II, 3:1-22.\nAleke Mose ƒe nuteƒekpɔkpɔa na míekana ɖe edzi be ne ewɔ na mí abe míate ŋu awɔ teokrasidɔ aɖe si wode mía si o ene hã, Yehowa anɔ megbe na mí? (Mose II, 3:11, 13; Kor. II, 3:5, 6)\nXlẽ Mose II, 4:1-20.\nAleke Mose ƒe nɔnɔme trɔe le ƒe 40 siwo wònɔ Midian me, eye nukae amesiwo le didim be hamea me mɔnukpɔkpɔwo nasu yewo si la ate ŋu asrɔ̃ tso eme? (Mose II, 2:11, 12; 4:10, 13; Mixa 6:8; Tim. I, 3:1, 6, 10)\nNe Yehowa to eƒe habɔbɔa dzi he to na mí kura gɔ̃ hã la, kakaɖedzi kae Mose ƒe kpɔɖeŋua ate ŋu ana mí? (Mose II, 4:12-14; Ps. 103:14; Heb. 12:4-11)\nMose Kple Aron Yi Farao Gbɔ\nNukae nukunu siwo Mose kple Aron wɔ la na Israel-viwo wɔ?\nNya kae Mose kple Aron gblɔ na Farao, eye aleke Farao ɖo eŋui?\nAbe alesi wòdze le nɔnɔmetataa me ene la, nukae dzɔ esi Aron ɖe asi le eƒe ati la ŋu ɖe anyigba?\nAleke Yehowa fia nu Farao, eye aleke Farao wɔ nu ɖe enui?\nNukae dzɔ le fukpekpe ewolia megbe?\nXlẽ Mose II, 4:27-31 kple 5:1-23.\nNya si Farao gblɔ be “Nyemenya Yehowa la o” gɔme ɖe? (Mose II, 5:2; Sam. I, 2:12; Rom. 1:21)\nXlẽ Mose II, 6:1-13, 26-30.\nGɔmesese ka nue Yehowa mena Abraham, Isak, kple Yakob nya eyama o le? (Mose II, 3:13, 14; 6:3; Mose I, 12:8)\nTogbɔ be Mose susui be yemedze awɔ dɔ si wode asi na ye o hã la, Yehowa gakpɔtɔ zãe kokoko, eyata aleke wòle be esia nana míase le mía ɖokui me? (Mose II, 6:12, 30; Luka 21:13-15)\nXlẽ Mose II, 7:1-13.\nEsi Mose kple Aron gblɔ Yehowa ƒe ʋɔnudɔdrɔ̃wo na Farao dzinɔameƒotɔe la, kpɔɖeŋu kae woɖo ɖi na Mawu subɔla siwo li egbea? (Mose II, 7:2, 3, 6; Dɔw. 4:29-31)\nAleke Yehowa ɖee fia be yekpɔ ŋusẽ wu Egiptetɔwo ƒe mawuwo? (Mose II, 7:12; Kron. I, 29:12)\nFukpekpe Ewo La\nZã nɔnɔmetata siwo le afisia nàtsɔ aƒo nu tso fukpekpe etɔ̃ gbãtɔ siwo Yehowa he va Egiptetɔwo dzi ŋu.\nVovototo kae le fukpekpe etɔ̃ gbãtɔawo kple fukpekpe mamlɛawo dome?\nFukpekpe enelia, atɔ̃lia, kple adelia woe nye kawo?\nƑo nu tso fukpekpe adre, enyi, kple asieke liawo ŋu míase.\nNukae Yehowa gblɔ na Israel-viwo be woawɔ hafi ne fukpekpe ewolia nava?\nFukpekpe ewolia enye ka, eye nukae dzɔ le emegbe?\nXlẽ Mose II, 7:19–8:23.\nTogbɔ be Egiptetɔwo ƒe akunyawɔlawo hã te ŋu wɔ fukpekpe eve gbãtɔ siwo tso Yehowa gbɔ ƒe ɖe hã la, nuka dzie wozi wo dzi wolɔ̃ ɖo le fukpekpe etɔ̃lia megbe? (Mose II, 8:18, 19; Mat. 12:24-28)\nAleke fukpekpe enelia ɖee fia be ŋutete le Yehowa si be wòakpɔ eƒe amewo ta, eye aleke esia nyanya naa Mawu ƒe amewo sena le wo ɖokui me esi wodze ŋgɔ “xaxa gã” si ŋu nya wogblɔ ɖi la? (Mose II, 8:22, 23; Nyaɖ. 7:13, 14; Kron. II, 16:9)\nXlẽ Mose II, 8:24; 9:3, 6, 10, 11, 14, 16, 23-25; kple 10:13-15, 21-23.\nƑuƒoƒo eve kawoe fukpekpe Ewoawo na wova dze ƒã, eye aleke esia kpɔa ŋusẽ ɖe alesi míebua ƒuƒoƒo mawo egbeae dzi? (Mose II, 8:10, 18, 19; 9:14)\nAleke Mose II, 9:16 kpe ɖe mía ŋu míese nusita Yehowa ɖe mɔ Satana li vaseɖe fifia gɔme? (Rom. 9:21, 22)\nXlẽ Mose II, 12:21-32.\nAleke Ŋutitotoŋkekenyuia na ame geɖe kpɔ ɖeɖee, eye nuka ƒe kpɔɖeŋue Ŋutitotoŋkekenyuia nye? (Mose II, 12:21-23; Yoh. 1:29; Rom. 5:18, 19, 21; Kor. I, 5:7)\nIsrael-ŋutsu nenie dzo le Egipte, tsɔ kpe ɖe nyɔnuwo kple ɖeviwo ŋuti, eye amekawoe kplɔ wo ɖo dzo?\nAleke Farao se le eɖokui me esi Israel-viwo dzo megbe, eye nukae wòwɔ?\nNukae Yehowa wɔ be Egiptetɔwo nagate ŋu adze eƒe amewo dzi o?\nNukae dzɔ esi Mose do eƒe ati la ɖe Ƒudzĩ la dzi, eye nukae Israel-viawo wɔ?\nNukae dzɔ esi Egiptetɔwo lũ ɖe ƒua me heti Israel-viwo yome?\nAleke Israel-viwo ɖee fiae be yewokpɔ dzidzɔ heda akpe na Yehowa be wòɖe yewo?\nXlẽ Mose II, 12:33-36.\nAleke Yehowa kpɔ egbɔ be wogbugbɔ ƒe gbogbo siwo eƒe amewo nye kluvi na Egiptetɔwo la teƒe ɖo na woe? (Mose II, 3:21, 22; 12:35, 36)\nXlẽ Mose II, 14:1-31.\nAleke Mose ƒe nya siwo woŋlɔ ɖe Mose II, 14:13, 14 la ku ɖe Yehowa subɔla siwo li egbea ŋu esi wodze ŋgɔ Harmagedon-ʋa la? (Kron. II, 20:17; Ps. 91:8)\nXlẽ Mose II, 15:1-8, 20, 21.\nNukatae wòle be Yehowa subɔlawo nadzi kafukafuhawo nɛ? (Mose II, 15:1, 2; Ps. 105:2, 3; Nyaɖ. 15:3, 4)\nYehowa kafukafu ƒe kpɔɖeŋu kae Miryam kple nyɔnu siwo nɔ Ƒudzĩa to ɖo na nyɔnu Kristotɔwo egbea? (Mose II, 15:20, 21; Ps. 68:12)\nNukae nye ema fɔm ameawo le le anyigba le nɔnɔmetataa me, eye aleke woyɔe?\nNya kae Mose gblɔ na ameawo le mana la fɔfɔ ŋu?\nNukae Yehowa gblɔ na ameawo be woawɔ le ŋkeke adelia dzi, eye nukatae?\nNukunu kae Yehowa wɔna ne wodzra mana la ɖo seɖe ŋkeke adrelia dzi?\nƔeyiɣi didi kae Yehowa tsɔ mana nyi ameawoe?\nXlẽ Mose II, 16:1-36 kple Mose IV, 11:7-9.\nNukae Mose II, 16:8 ɖe fia le alesi wòhiã be míade bubu amesiwo woɖo le teokrasimɔnu le Kristotɔwo ƒe hamea me ŋu? (Heb. 13:17)\nLe gbeadzi la, aleke woɖo ŋku edzi na Israel-viwo gbesiagbe be Yehowae na wole agbe? (Mose II, 16:14-16, 35; Mose V, 8:2, 3)\nKpɔɖeŋugɔmesese kae Yesu gblɔ be ele mana la ŋu, eye aleke “abolo si tso dziƒo” sia ɖea vi na míi? (Yoh. 6:31-35, 40)\nXlẽ Yosua 5:10-12.\nƑe nenie Israel-viwo ɖu mana, aleke esia do wo kpɔe, eye nukae míate ŋu asrɔ̃ tso nuŋlɔɖi sia me? (Mose II, 16:35; Mose IV, 11:4-6; Kor. I, 10:10, 11)\nEsi Israel-viwo dzo le Egipte abe ɣleti eve ene megbe la, afikae woƒu asaɖa anyi ɖo?\nNukae Yehowa gblɔ be yedi be ameawo nawɔ, eye aleke woɖo eŋui?\nNukatae Yehowa tsɔ kpe gbadza eve na Mose?\nTsɔ kpe ɖe Se Ewoawo ŋu la, se bubu kawoe Yehowa na Israel-viwo?\nSe eve kawoe Yesu Kristo gblɔ be woawoe nye gãtɔwo wu?\nXlẽ Mose II, 19:1-25; 20:1-21; 24:12-18; kple 31:18.\nAleke nya siwo woŋlɔ ɖe Mose II, 19:8 kpe ɖe mía ŋu míese nusi Kristotɔwo ƒe adzɔgbeɖeɖe bia gɔme? (Mat. 16:24; Pet. I, 4:1-3)\nXlẽ Mose V, 6:4-6; Mose III, 19:18; kple Mateo 22:36-40.\nAleke Kristotɔwo ɖea woƒe lɔlɔ̃ na Mawu kple wo haviwo fianae? (Mar. 6:34; Dɔw. 4:20; Rom. 15:2)\nNuka wɔmee ameawo le le nɔnɔmetata la me, eye nukatae?\nNukatae Yehowa do dziku, eye nukae Mose wɔ esi wòkpɔ nusi wɔm ameawo nɔ?\nNukae Mose gblɔ na ŋutsu aɖewo be woawɔ?\nNukae wòle be ŋutinya sia nafia mí?\nXlẽ Mose II, 32:1-35.\nAleke nuŋlɔɖi sia ɖe alesi Yehowa wɔa nui ɖe alakpasubɔsubɔ tsɔtsɔ tsaka tadedeagu vavãtɔa ŋui fia? (Mose II, 32:4-6, 10; Kor. I, 10:7, 11)\nAleke wòle be Kristotɔwo nanɔ ŋudzɔ ne wole dzidzɔdodonameɖokui nuwo, abe hadzidzi kple ɣeɖuɖu ene, tiam? (Mose II, 32:18, 19; Ef. 5:15, 16; Yoh. I, 2:15-17)\nKpɔɖeŋu nyui kae Lewi-toa ɖo ɖi na mí le dzɔdzɔenyenye dzidede me? (Mose II, 32:25-28; Ps. 18:26)\nAvɔgbadɔ Hena Tadedeagu\nAleke woyɔa xɔ si le nɔnɔmetataa mee, eye nukae wozãnɛ tsɔ wɔna?\nNukatae Yehowa gblɔ na Mose be wòatu agbadɔa le mɔ aɖe nu be woate ŋu akakɛ bɔbɔe?\nAɖaka kae nye ema le xɔvi si le agbadɔa ƒe mlɔenu la me, eye nukae le aɖaka sia me?\nAmekae Yehowa tia be wòanye nunɔlagã, eye nukae nunɔlagã la wɔna?\nYɔ nu etɔ̃ siwo le agbadɔa ƒe xɔ gãtɔ me.\nNu eve kawoe le takpexɔa ƒe xɔxɔnu, eye nukae wozãna wo tsɔ wɔnae?\nXlẽ Mose II, 25:8-40; 26:1-37; 27:1-8; kple 28:1.\nNukae kerubi siwo le “nubablaɖaka” la dzi tsi tre ɖi na? (Mose II, 25:20, 22; Mose IV, 7:89; Fia. II, 19:15)\nXlẽ Mose II, 30:1-10, 17-21; 34:1, 2; kple Hebritɔwo 9:1-5.\nNukatae Yehowa te gbe ɖe edzi na nunɔla siwo subɔna le avɔgbadɔa me be ele vevie be woanɔ dzadzɛ le ŋutilã me, eye aleke wòle be esia nana míawɔ nui egbea? (Mose II, 30:18-21; 40:30, 31; Heb. 10:22)\nAleke apostolo Paulo ɖee fia be viɖe aɖeke meganɔ avɔgbadɔa kple Se ƒe nubabla la ŋu o le ɣeyiɣi si me wòŋlɔ eƒe agbalẽ na Hebri Kristotɔwo? (Heb. 9:1, 9; 10:1)\nŊkutsala 12 La\nNukae nède dzesi le weinkpo si le nɔnɔmetataa me ŋu, eye afikae wokpɔe tso?\nNukatae Mose dɔ ŋkutsala 12 ɖo ɖe Kanaan-nyigba dzi ɖo?\nNya kae ŋkutsala ewo gblɔ esi wonɔ nusiwo wokpɔ le afima la ta kam na Mose?\nAleke ŋkutsala eve ɖee fia be yewoɖo ŋu ɖe Yehowa ŋui, eye woƒe ŋkɔwo ɖe?\nNukatae Yehowa do dziku, eye nya kae wògblɔ na Mose?\nXlẽ Mose IV, 13:1-33.\nAmekawoe wotia be woaɖatsa ŋku le anyigba la dzi, eye mɔnukpɔkpɔ gã kae su wo si? (Mose IV, 13:2, 3, 18-20)\nNukatae Yosua kple Kaleb ƒe nukpɔsusu to vovo na ŋkutsala bubuawo tɔ, eye nukae esia fia mí? (Mose IV, 13:28-30; Mat. 17:20; Kor. II, 5:7)\nXlẽ Mose IV, 14:1-38.\nNuxlɔ̃ame si ku ɖe liʋiliʋilili le amesiwo le Yehowa teƒe le anyigba dzi ŋu ka dzie wòle be míawɔ ɖo? (Mose IV, 14:2, 3, 27; Mat. 25:40, 45; Kor. I, 10:10)\nAleke Mose IV, 14:24 ɖee fia be Yehowa tsɔa ɖe le esubɔlawo dometɔ ɖesiaɖe me? (Fia. I, 19:18; Lod. 15:3)\nAmekawoe dze aglã ɖe Mose kple Aron ƒe ŋusẽ ŋu, eye nya kae wogblɔ na Mose?\nNukae Mose gblɔ na Korax kple eyomedzela 250 la be woawɔ?\nNya kae Mose gblɔ na ameawo, eye nukae dzɔ esi wòƒo nu vɔ teti?\nNukae dzɔ ɖe Korax kple eyomedzela 250 la dzi?\nNukae Eleazar si nye Aron ƒe viŋutsu wɔ kple amesiwo ku la ƒe dzoɖenuawo, eye nukatae?\nNukatae Yehowa na Aron ƒe atikplɔ ƒo se? (Kpɔ nɔnɔmetataa.)\nXlẽ Mose IV, 16:1-49.\nNukae Korax kple eyomedzelawo wɔ, eye nukatae nu ma wɔwɔ nye aglãdzedze ɖe Yehowa ŋu? (Mose IV, 16:9, 10, 18; Mose III, 10:1, 2; Lod. 11:2)\nNukpɔsusu gbegblẽ kae nɔ Korax kple ‘ame ŋkuta 250 siwo nɔ ha la dome’ si? (Mose IV, 16:1-3; Lod. 15:33; Yes. 49:7)\nXlẽ Mose IV, 17:1-11 kple 26:10.\nNukae Aron ƒe atia ƒe se ƒoƒo ɖe fia, eye nukatae Yehowa gblɔ be woatsɔe da ɖe aɖaka la me? (Mose IV, 17:5, 8, 10)\nNu vevi kae míate ŋu asrɔ̃ tso dzesi si Aron ƒe ati la nye me? (Mose IV, 17:10; Dɔw. 20:28; Fil. 2:14; Heb. 13:17)\nAleke Yehowa lé be na Israel-viwo esime wonɔ gbeadzi?\nNyatoƒoe kae Israel-viwo to esime woƒu asaɖa anyi ɖe Kades?\nAleke Yehowa na tsi ameawo kple woƒe lãwo?\nAmekae tsɔ asi le eɖokui fiam le nɔnɔmetata la me, eye nukatae wòle asi fiam eɖokui?\nNukatae Yehowa do dɔmedzoe ɖe Mose kple Aron ŋu, eye aleke wòhe to na woe?\nNukae dzɔ le Hor-toa gbɔ, eye amekae va zu nunɔlagã na Israel-dukɔa?\nXlẽ Mose IV, 20:1-13, 22-29 kple Deuteronomy 29:5.\nNukae míesrɔ̃ tso alesi Yehowa lé be na Israel-viwo le gbeadzi me? (Mose V, 29:5; Mat. 6:31; Heb. 13:5; Yak. 1:17)\nAleke Yehowa bu alesi Mose kple Aron mekɔ eŋu le Israel-viwo ŋkume o lae? (Mose IV, 20:12; Kor. I, 10:12; Nyaɖ. 4:11)\nNukae míate ŋu asrɔ̃ tso alesi Mose wɔ nu ɖe to si Yehowa he nɛ ŋu me? (Mose IV, 12:3; 20:12, 27, 28; Mose V, 32:4; Heb. 12:7-11)\nNukae nye ema wotsɔ xatsa ɖe ati ŋu le nɔnɔmetata la me, eye nukatae Yehowa gblɔ na Mose be wòatsɔe aku afima?\nAleke ameawo meda akpe na Mawu ɖe nusiwo katã wòwɔ na wo la ta o?\nNukae ameawo gblɔ na Mose be wòawɔ esi Yehowa dɔ da vɔ̃ɖiwo be woahe to na wo?\nNukatae Yehowa gblɔ na Mose be wòawɔ akɔblida aɖe?\nNukae míate ŋu asrɔ̃ tso ŋutinya sia me?\nXlẽ Mose IV, 21:4-9.\nNuxlɔ̃ame kae le Israel-viwo ƒe nyatoƒoetoto le nusiwo Yehowa na ŋu me na mí? (Mose IV, 21:5, 6; Rom. 2:4)\nLe ƒe alafa aɖewo megbe la, aleke Israel-viwo zã akɔblida lae, eye afɔ kae Fia Xizkiya ɖe? (Mose IV, 21:9; Fia. II, 18:1-4)\nXlẽ Yohanes 3:14, 15.\nAleke akɔblida la tsɔtsɔ ku ati ŋuti nye kpɔɖeŋu si sɔ nyuie kple Yesu Kristo kaklã? (Gal. 3:13; Pet. I, 2:24)\nTedzi aɖe Ƒo Nu\nAmekae nye Balak, eye nukatae wòdɔ woyɔ Bileam vɛ nɛ?\nNukatae Bileam ƒe tedzi la tsyɔ akɔ ɖe mɔa dzi?\nNya kae tedzi la gblɔ Bileam se?\nNya kae mawudɔla aɖe gblɔ na Bileam?\nNukae dzɔ esi Bileam di be yeaƒo fi ade Israel?\nXlẽ Mose IV, 21:21-35.\nNukatae Israel ɖu Amoritɔwo ƒe Fia Sixon kple Basan-fia Og dzi? (Mose IV, 21:21, 23, 33, 34)\nXlẽ Mose IV, 22:1-40.\nSusu ka tae Bileam di be yeaƒo fi ade Israel ɖo, eye nukawoe míate ŋu asrɔ̃ tso esia me? (Mose IV, 22:16, 17; Lod. 6:16, 18; Pet. II, 2:15; Yuda 11)\nXlẽ Mose IV, 23:1-30.\nTogbɔ be Bileam ƒo nu abe Yehowa subɔlae wònye ene hã la, aleke eƒe nuwɔnawo ɖee fia be menyee o? (Mose IV, 23:3, 11-14; Sam. I, 15:22)\nXlẽ Mose IV, 24:1-25.\nAleke Biblia ƒe nuŋlɔɖi sia doa ŋusẽ míaƒe xɔse be Yehowa awɔ eƒe tameɖoɖo dzi? (Mose IV, 24:10; Yes. 54:17)\nYosua Zu Kplɔla\nAme eve kawoe tsi tre ɖe Mose gbɔ le nɔnɔmetata la me?\nNya kae Yehowa gblɔ na Yosua?\nNukatae Mose yi Nebo-toa tame, eye nya kae Yehowa gblɔ nɛ?\nƑe nenie Mose xɔ hafi ku?\nNukatae ameawo lé blanui, gake susu ka tae wòle be woakpɔ dzidzɔ ɖo?\nXlẽ Mose IV, 27:12-23.\nDɔ gã kae Yehowa de asi na Yosua, eye aleke Yehowa ƒe beléle na Eƒe amewo dzena egbeae? (Mose IV, 27:15-19; Dɔw. 20:28; Heb. 13:7)\nXlẽ Mose V, 3:23-29.\nNukatae Yehowa meɖe mɔ Mose kple Aron yi ŋugbedodonyigbaa dzi o, eye nukae míate ŋu asrɔ̃ tso esia me? (Mose V, 3:25-27; Mose IV, 20:12, 13)\nXlẽ Mose V, 31:1-8, 14-23.\nAleke Mose ƒe kaklãnya siwo wògblɔ na Israel-viwo ɖee fia be exɔ tohehe si Yehowa nae la ɖokuibɔbɔtɔe? (Mose V, 31:6-8, 23)\nXlẽ Mose V, 32:45-52.\nAleke wòle be Mawu ƒe Nya la nakpɔ ŋusẽ ɖe míaƒe agbe dzii? (Mose V, 32:47; Mose III, 18:5; Heb. 4:12)\nXlẽ Mose V, 34:1-12.\nTogbɔ be Mose mekpɔ Yehowa ŋutɔŋutɔ kpɔ gbeɖe o hã la, nukae Mose V, 34:10 ɖe fia ku ɖe ƒomedodo si le woa kple Yehowa dome ŋu? (Mose II, 33:11, 20; Mose IV, 12:8)\nRaxab Ɣla Ŋkutsalawo\nAfikae Raxab ƒe aƒeme le?\nŊutsu eve kawoe nye ema le nɔnɔmetataa me, eye nukatae wova Yerixo?\nNukae Yerixo-fia ɖe gbe na Raxab be wòawɔ, eye aleke wòɖo eŋui?\nAleke Raxab kpe ɖe ŋutsu eveawo ŋui, eye amenuveve kae wòbia wo?\nŊugbe kae ŋkutsala eveawo do na Raxab?\nXlẽ Yosua 2:1-24.\nAleke Yehowa ƒe ŋugbedodo si woŋlɔ ɖe Mose II, 23:28 va eme esime Israel-viwo ho aʋa ɖe Yerixo ŋui? (Yos. 2:9-11)\nXlẽ Hebritɔwo 11:31.\nAleke Raxab ƒe kpɔɖeŋua ɖe alesi gbegbe xɔse hiãe fia? (Rom. 1:17; Heb. 10:39; Yak. 2:25)\nYordan Tɔsisi la Tsotso\nNukunu kae Yehowa wɔ ale be Israel-viwo nate ŋu atso Yordan-tɔsisia?\nNuwɔna aɖe si bia xɔse kae wòle be Israel-viwo nawɔ ale be woatso Yordan-tɔsisia?\nNukatae Yehowa gblɔ na Yosua be woafɔ kpe 12 tso tɔa me?\nNukae dzɔ esi nunɔlawo nya do go le Yordan-tɔsisia me teti ko?\nXlẽ Yosua 3:1-17.\nAbe alesi nuŋlɔɖia ɖee fia ene la, nukae wòhiã be míawɔ ne míedi be Yehowa nakpe ɖe mía ŋu ahayra mí? (Yos. 3:13, 15; Lod. 3:5; Yak. 2:22, 26)\nAleke Yordan-tɔsisia nɔ hafi Israel-viwo tsoe yi Ŋugbedodonyigbaa dzi, eye aleke esia do Yehowa ƒe ŋkɔ ɖe dzii? (Yos. 3:15; 4:18; Ps. 66:5-7))\nXlẽ Yosua 4:1-18.\nTaɖodzinu ka tae wofɔ kpe 12 tso Yordan me yi ɖatu ɖe Gilgal ɖo? (Yos. 4:4-7)\nNukae Yehowa gblɔ na aʋawɔlawo kple nunɔlawo be woawɔ hena ŋkeke ade?\nNukae wòle be ŋutsuawo nawɔ le ŋkeke adrelia dzi?\nAbe alesi nèle ekpɔm le nɔnɔmetataa me ene la, nukae le dzɔdzɔm ɖe Yerixo gliawo dzi?\nNukatae wotsɔ ka dzĩ aɖe sa ɖe fesrea to?\nNukae Yosua gblɔ na aʋawɔlawo be woawɔ na dua me tɔwo, gake nukae wògblɔ be woawɔ kple klosalo, sika, akɔbli, kple gayibɔ ya?\nNukae wogblɔ na ŋkutsala eveawo be woawɔ?\nXlẽ Yosua 6:1-25.\nAleke Israel-viwo ƒe zɔzɔ ƒo xlã Yerixo le ŋkeke adreliagbe sɔ kple gbeƒãɖeɖedɔ si wɔm Yehowa Ðasefowo le le ŋkeke mamlɛ siawo mee? (Yos. 6:15, 16; Yes. 60:22; Mat. 24:14; Kor. I, 9:16)\nAleke nyagblɔɖi si le Yosua 6:26 va eme anɔ abe ƒe 500 ene megbe, eye nukae esia fia mí tso nya si Yehowa gblɔ ŋu? (Fia. I, 16:34; Yes. 55:11)\nFiafitɔ si Nɔ Israel\nAmekae nye ema le kesinɔnu siwo wotsɔ tso Yerixo la ɖim, eye amekawoe nye ma le kpekpem ɖe eŋu?\nNukatae nusi Axan kple eƒe ƒomea wɔ la gblẽ ŋutɔ?\nNya kae Yehowa gblɔ esi Yosua biae be nukatae woɖu Israel-viwo dzi le aʋa si wowɔ kple Ai me hã?\nEsi wokplɔ Axan kple eƒe ƒomea va Yosua gbɔ la, nukae dzɔ ɖe wo dzi?\nNu vevi kae ʋɔnu si wodrɔ̃ Axan la fia mí?\nXlẽ Yosua 7:1-26.\nNukae Yosua ƒe gbedodoɖawo ɖe fia le ƒomedodo si le woa kple Ewɔla dome ŋu? (Yos. 7:7-9; Ps. 119:145; Yoh. I, 5:14)\nNukae Axan ƒe kpɔɖeŋua ɖe fia, eye aleke esia nye nuxlɔ̃ame na míi? (Yos. 7:11, 14, 15; Lod. 15:3; Tim. I, 5:24; Heb. 4:13)\nXlẽ Yosua 8:1-29.\nAgbanɔamedzi kae le mía dometɔ ɖesiaɖe dzi ku ɖe Kristo-hamea ŋu egbea? (Yos. 7:13; Mose III, 5:1; Lod. 28:13)\nAleke Gibeontɔwo to vovo na Kanaantɔ siwo te ɖe wo ŋu lae?\nAbe alesi wòdze le nɔnɔmetataa me ene la, nukae Gibeontɔwo wɔ, eye nukatae?\nŊugbe kae Yosua kple Israel kplɔlawo do na Gibeontɔwo, gake nukae wova nya le ŋkeke etɔ̃ megbe?\nNukae dzɔ esi du bubu me fiawo see be Gibeontɔwo wɔ ŋutifafa kple Israel?\nXlẽ Yosua 9:1-27.\nEsi wònye Yehowa gblɔ na Israel-dukɔa be ‘wòatsrɔ̃ anyigbaa dzi tɔwo katã’ ta la, nɔnɔme kawoe alesi wòkpɔ Gibeontɔwo ta ɖe fia le eyama ŋu? (Yos. 9:22, 24; Mat. 9:13; Dɔw. 10:34, 35; Pet. II, 3:9)\nEsi Yosua wɔ ɖe nu si wòbla kple Gibeontɔwo dzi ta la, aleke wòɖo kpɔɖeŋu nyui aɖe ɖi na Kristotɔwo egbea? (Yos. 9:18, 19; Mat. 5:37; Ef. 4:25)\nXlẽ Yosua 10:1-5.\nAleke ameha gã la srɔ̃a Gibeontɔwo egbeae, eye le esia ta amekae lé fu wo? (Yos. 10:4; Zax. 8:23; Mat. 25:35-40; Nyaɖ. 12:17)\nƔe Tɔ ɖe Teƒe Ðeka\nNya ka gblɔm Yosua le le nɔnɔmetata la me, eye nukatae?\nAleke Yehowa kpe ɖe Yosua kple eƒe aʋawɔlawo ŋui?\nFia siwo nye futɔ neni dzie Yosua ɖu, eye ɣeyiɣi didi kae wòxɔ?\nNukatae Yosua ma Kanaan-nyigba la?\nƑe nenie Yosua xɔ hafi ku, eye nukae dzɔ ɖe ameawo dzi emegbe?\nXlẽ Yosua 10:6-15.\nEsi míenya be Yehowa na ɣe kple ɣleti tɔ ɖe teƒe ɖeka na Israel ta la, kakaɖedzi kae le mía si egbea? (Yos. 10:8, 10, 12, 13; Ps. 18:3; Lod. 18:10)\nXlẽ Yosua 12:7-24.\nAmeka koŋue ɖu Kanaan-fia 31 dzi, eye nukatae esia nyanya le vevie na mí egbea? (Yos. 12:7; 24:11-13; Mose V, 31:8; Luka 21:9, 25-28)\nXlẽ Yosua 14:1-5.\nAleke woma anyigba la na Israel-toawoe, eye nukae esia ɖe fia le nusi dome amewo anyi le Paradiso me ŋu? (Yos. 14:2; Yes. 65:21; Xez. 47:21-23; Kor. I, 14:33)\nXlẽ Ʋɔnudrɔ̃lawo 2:8-13.\nAbe Yosua si nɔ Israel ene la, amekawoe xea mɔ ɖe xɔsegbegbe nu egbea? (Ʋɔn. 2:8, 10, 11; Mat. 24:45-47; Tes. II, 2:3-6; Tito 1:7-9; Nyaɖ. 1:1; 2:1, 2)\nNyɔnu Kalẽtɔ Eve\nAmekawoe nye ʋɔnudrɔ̃lawo, eye wo dometɔ aɖewo ŋkɔ ɖe?\nMɔnukpɔkpɔ tɔxɛ kae su Debora si, eye nukae esia wɔwɔ bia?\nEsime Fia Yabin kple eƒe aʋafia Sisera do ŋɔdzi na Israel la, Yehowa ƒe gbedasi kae Debora gblɔ na Ʋɔnudrɔ̃la Barak, eye amekae wògblɔ be eyae axɔ kafukafua?\nAleke Yael ɖee fia be yenye nyɔnu kalẽtɔ?\nNukae dzɔ le Fia Yabin ƒe ku megbe?\nXlẽ Ʋɔnudrɔ̃lawo 2:14-22.\nAleke Israel-viwo he Yehowa ƒe dziku va woa ŋutɔwo ɖokui dzii, eye nukae míate ŋu asrɔ̃ tso nusia me? (Ʋɔn. 2:20; Lod. 3:1, 2; Xez. 18:21-23)\nXlẽ Ʋɔnudrɔ̃lawo 4:1-24.\nXɔse kple dzideƒo kae nyɔnu Kristotɔwo ate ŋu asrɔ̃ tso Debora kple Yael ƒe kpɔɖeŋua me egbea? (Ʋɔn. 4:4, 8, 9, 14, 21, 22; Lod. 31:30; Kor. I, 16:13)\nXlẽ Ʋɔnudrɔ̃lawo 5:1-31.\nAleke míate ŋu atsɔ aʋadziɖuha si Barak kple Debora dzi la asɔ kple Harmagedon-ʋa si gbɔna ŋuti gbedodoɖa aɖee? (Ʋɔn. 5:3, 31; Kron. I, 16:8-10; Nyaɖ. 7:9, 10; 16:16; 19:19-21)\nAleke wòdzɔe be Naomi va nɔ Moab-nyigba dzi?\nAmekawoe nye Rut kple Orpa?\nAleke Rut kple Orpa dometɔ ɖesiaɖe wɔ nui esime Naomi gblɔ na wo be woagbugbɔ yi woƒe amewo gbɔ?\nAmekae nye Boas, eye aleke wòkpe ɖe Rut kple Naomi ŋui?\nVi si Boas kple Rut dzi ŋkɔ ɖe, eye nukatae wòle be míaɖo ŋku edzi ɖo?\nXlẽ Rut 1:1-17.\nNuteƒewɔwɔ ƒe lɔlɔ̃ nyui kae Rut ɖe fia? (Rut 1:16, 17)\nAleke tamesusu ƒe nɔnɔme si nɔ Rut si la sɔ nyuie kple nɔnɔme si le ‘alẽ bubuawo’ si ɖe amesiaminawo ŋu egbea? (Yoh. 10:16; Zax. 8:23)\nXlẽ Rut 2:1-23.\nAleke Rut ɖo kpɔɖeŋu nyui aɖe ɖi na ɖetugbiwo egbea? (Rut 2:17, 18; Lod. 23:22; 31:15)\nXlẽ Rut 3:5-13.\nAleke Boas bu Rut ƒe lɔlɔ̃ faa be wòaɖe ye tsɔ wu be wòaɖe ɖekakpui aɖe lae?\nNukae Rut ƒe nɔnɔmea fia mí tso nuteƒewɔwɔ ƒe lɔlɔ̃ ŋu? (Rut 3:10; Kor. I, 13:4, 5)\nXlẽ Rut 4:7-17.\nAleke ŋutsu Kristotɔ siwo li egbea ate ŋu awɔ anɔ abe Boas ene? (Rut 4:9, 10; Tim. I, 3:1, 12, 13; 5:8)\nGideon Kple Eƒe Ame 300 La\nAleke Israel-viwo ɖo fukpekpe geɖe me, eye nukatae?\nNukatae Yehowa gblɔ na Gideon be eƒe aʋawɔlawo sɔ gbɔ akpa?\nEsi Gideon gblɔ na vɔvɔ̃nɔtɔwo be woatrɔ ayi aƒe me vɔ la, ame nenie susɔ?\nKpɔ nɔnɔmetata la dzi nàgblɔ alesi Yehowa wɔ ɖe Gideon ƒe aʋawɔlawo ƒe xexlẽme dzi va ɖo ame 300 míase.\nAleke Gideon ma eƒe ame 300 lae, eye aleke Israel wɔ ɖu aʋa la dzi?\nXlẽ Ʋɔnudrɔ̃lawo 6:36-40.\nAleke Gideon wɔ nya Yehowa ƒe lɔlɔ̃nu?\nAleke míewɔna nyaa Yehowa ƒe lɔlɔ̃nu egbea? (Lod. 2:3-6; Mat. 7:7-11; Tim. II, 3:16, 17)\nXlẽ Ʋɔnudrɔ̃lawo 7:1-25.\nNukae míate ŋu asrɔ̃ tso ame 300 siwo nɔ ŋudzɔ gbɔe si to vovo na amesiwo ɖe ɖekematsɔleme fia la ƒe nɔnɔme? (Ʋɔn. 7:3, 6; Rom. 13:11, 12; Ef. 5:15-17)\nAbe alesi ame 300 la kpɔ nusi Gideon wɔ hewɔ nenema pɛpɛpɛ ene la, aleke míekpɔa Gideon Gãtɔ, Yesu Kristo, hewɔa nu abe eyama ene? (Ʋɔn. 7:17; Mat. 11:29, 30; 28:19, 20; Pet. I, 2:21)\nAleke Ʋɔnudrɔ̃lawo 7:21 kpena ɖe mía ŋu míekpɔa ŋudzedze ɖe afisiafi si míele subɔsubɔm le le Yehowa ƒe habɔbɔa me ŋu? (Kor. I, 4:2; 12:14-18; Yak. 4:10)\nXlẽ Ʋɔnudrɔ̃lawo 8:1-3.\nLe masɔmasɔ siwo aɖo mía kple nɔviŋutsu aɖe alo nɔvinyɔnu aɖe dome gbɔ kpɔkpɔ me la, nukae míate ŋu asrɔ̃ tso alesi Gideon kpɔ nyaʋiʋli si ɖo woa kple Efrayimtɔwo dome gbɔe la me? (Lod. 15:1; Mat. 5:23, 24; Luka 9:48)\nYefta ƒe Ŋugbedodo\nAmekae nye Yefta, eye ɣekaɣie wònɔ anyi?\nŊugbe kae Yefta do na Yehowa?\nNukatae Yefta lé blanui esi wòɖu Amonitɔwo dzi hetrɔ gbɔ va aƒeme?\nNya kae Yefta ƒe vinyɔnu la gblɔ esi wòse ŋugbe si fofoa do la?\nNukatae amewo lɔ̃ Yefta ƒe vinyɔnu la ɖo?\nXlẽ Ʋɔnudrɔ̃lawo 10:6-18.\nNuxlɔ̃ame kae le Israel ƒe nuteƒemawɔmawɔ na Yehowa ŋuti nuŋlɔɖia me na mí si dzi wòle be míawɔ ɖo? (Ʋɔn. 10:6, 15, 16; Rom. 15:4; Nyaɖ. 2:10)\nXlẽ Ʋɔnudrɔ̃lawo 11:1-11, 29-40.\nAleke míewɔ nya be Yefta ƒe vinyɔnu la tsɔtsɔ asa “numevɔe” mefia be etɔ dzo via abe alesi womea amegbetɔwo le vɔsamlekpui dzi ene o? (Ʋɔn. 11:31; Mose III, 16:24; Mose V, 18:10, 12)\nMɔ ka nue Yefta tsɔ via sa vɔe le?\nNukae míate ŋu asrɔ̃ tso alesi Yefta wɔ nu ɖe ŋugbe si wòdo na Yehowa ŋu la me? (Ʋɔn. 11:35, 39; Nyagb. 5:4, 5; Mat. 16:24)\nAleke Yefta ƒe vinyɔnu la nye kpɔɖeŋu nyui aɖe na sɔhɛ Kristotɔ siwo le ɣeyiɣiawo katã ƒe subɔsubɔ yome tim lae? (Ʋɔn. 11:36; Mat. 6:33; Fil. 3:8)\nŊutsu sesẽtɔ kekeake si nɔ anyi kpɔ ŋkɔ ɖe, eye amekae nae ŋusẽa?\nAbe alesi nàkpɔe le nɔnɔmetata la me ene la, nukae Simson wɔ na dzata gã aɖe gbeɖeka?\nNya ɣaɣla ka gblɔmee Simson le na Delila le nɔnɔmetata la me, eye aleke esia na Filistitɔwo va lée?\nAleke Simson wɔ wu eƒe futɔ Filistitɔ 3,000 le ŋkeke si dzi wòku?\nXlẽ Ʋɔnudrɔ̃lawo 13:1-14.\nAleke Manoax kple srɔ̃a ɖo kpɔɖeŋu nyui aɖe ɖi na dzilawo le wo viwo hehe mee? (Ʋɔn. 13:8; Ps. 127:3; Ef. 6:4)\nXlẽ Ʋɔnudrɔ̃lawo 14:5-9 kple 15:9-16.\nNukae nuŋlɔɖi siwo ku ɖe alesi Simson wu dzata, tso atagbi alo ka yeye siwo wotsɔ blae lae, kple tsɔ tedzi aɖe ƒe glã wu ame 1,000 ŋu ɖe fia ku ɖe alesi Yehowa ƒe gbɔgbɔ kɔkɔea wɔa dɔe ŋu?\nAleke gbɔgbɔ kɔkɔea kpena ɖe mía ŋu egbea? (Ʋɔn. 14:6; 15:14; Zax. 4:6; Dɔw. 4:31)\nXlẽ Ʋɔnudrɔ̃lawo 16:18-31.\nAleke hadede vɔ̃wo gblẽ nu le Simson ŋui, eye nukae míate ŋu asrɔ̃ tso esia me? (Ʋɔn. 16:18, 19; Kor. I, 15:33)\nŊutsuvi sue si le nɔnɔmetata la me ŋkɔ ɖe, eye amekawoe nye ame bubu mawo?\nGbe kae Xana do ɖa gbeɖeka esi wòyi Yehowa ƒe avɔgbadɔa me, eye aleke Yehowa ɖo eŋu nɛ?\nƑe nenie Samuel xɔ esi wokplɔe yi be wòasubɔ le Yehowa ƒe avɔgbadɔa me, eye nukae dadaa wɔna nɛ ƒe sia ƒe?\nEli viŋutsuwo ŋkɔ ɖe, eye ameka ƒomeviwoe wonye?\nAleke Yehowa yɔ Samuel, eye gbedasi kae Wòtsɔ de esi?\nAmekae Samuel va zu esi wòtsi, eye nukae dzɔ esime wòku amegã?\nXlẽ Samuel I,1:1-28.\nKpɔɖeŋu nyui kae Elkana ɖo na ƒome ƒe tawo le ŋgɔxɔxɔ le tadedeagu vavãtɔ me gome? (Sam. I, 1:3, 21; Mat. 6:33; Fil. 1:10)\nNukae míate ŋu asrɔ̃ tso Xana ƒe kpɔɖeŋua me le kuxi sesẽ aɖe gbɔ kpɔkpɔ me? (Sam. I, 1:10, 11; Ps. 55:23; Rom. 12:12)\nXlẽ Samuel I, 2:11-36.\nAleke Eli de bubu viawo ŋu wu Yehowae, eye aleke esia ate ŋu anye nuxlɔ̃ame na míi? (Sam. I, 2:22-24, 27, 29; Mose V, 21:18-21; Mat. 10:36, 37)\nXlẽ Samuel I, 4:16-18.\nNublanui gbedasi ene kawoe wohe tso aʋagbeadzi vɛ, eye aleke esia wɔ dɔ ɖe Eli dzii?\nXlẽ Samuel I, 8:4-9.\nAleke Israel-viwo da vo gã aɖe ɖe Yehowa ŋui, eye aleke míate ŋu akpe asi ɖe eƒe Fiaɖuƒea ŋu nuteƒewɔwɔtɔe egbea? (Sam. I, 8:5, 7; Yoh. 17:16; Yak. 4:4)\nNuka wɔmee Samuel le le nɔnɔmetata la me, eye nukatae?\nNukatae Yehowa lɔ̃ Saul, eye ameka ƒomevie wònye?\nSaul viŋutsua ŋkɔ ɖe, eye nukae via wɔ?\nNukatae Saul sa vɔ le esi wòalala be Samuel nava wɔe teƒe?\nNukae míate ŋu asrɔ̃ tso nuŋlɔɖi si ku ɖe Saul ŋu me?\nXlẽ Samuel I, 9:15-21 kple 10:17-27.\nAleke ɖokuiléle kpoo ƒe nɔnɔme si nɔ Saul si kpe ɖe eŋu wòƒo asa na nuwɔwɔ dzikutɔe esime ŋutsu aɖewo ƒo nu tso eŋu amemabumabutɔe? (Sam. I, 9:21; 10:21, 22, 27; Lod. 17:27)\nXlẽ Samuel I, 13:5-14.\nNuvɔ̃ kae Saul wɔ le Gilgal? (Sam. I, 10:8; 13:8, 9, 13)\nXlẽ Samuel I, 15:1-35.\nNuvɔ̃ gã kae Saul wɔ le Amalekitɔwo ƒe fia Agag gome? (Sam. I, 15:2, 3, 8, 9, 22)\nAleke Saul dze agbagba be yeaʋli yeƒe nuwɔna ta hetsɔ fɔbubua da ɖe ame bubuwo dzi? (Sam. I, 15:24)\nNuxlɔ̃ame ka dzie wòle be míawɔ ɖo egbea ne woɖo aɖaŋu na mí? (Sam. I, 15:19-21; Ps. 141:5; Lod. 9:8, 9; 11:2)\nMawu Tia Dawid\nÐevi si le nɔnɔmetataa me ŋkɔ ɖe, eye aleke míewɔ nya be kalẽtɔe wònye?\nAfikae Dawid le, eye fofoa kple tɔgbuia ƒe ŋkɔwo ɖe?\nNukatae Yehowa gblɔ na Samuel be wòayi Isai ƒeme le Betlexem?\nNukae dzɔ esi Isai kplɔ viaŋutsu adre va Samuel gbɔe?\nEsi wokplɔ Dawid vɛ la, nya kae Yehowa gblɔ na Samuel?\nXlẽ Samuel I, 17:34, 35.\nAleke nudzɔdzɔ siawo te gbe ɖe Dawid ƒe dzideƒo kple ŋuɖoɖo ɖe Yehowa ŋu dzii? (Sam. I, 17:37)\nXlẽ Samuel I, 16:1-14.\nAleke Yehowa ƒe nya siwo le Samuel I, 16:7, 8 kpena ɖe mía ŋu be míagakpɔ ame ŋkume o eye be míatsri nazãbubu ɖe ame ŋu le eƒe gotagome dzedzeme ta? (Dɔw. 10:34, 35; Tim. I, 2:4)\nAleke Saul ƒe kpɔɖeŋua ɖee fia be ne Yehowa ɖe eƒe gbɔgbɔ kɔkɔea le ame aɖe dzi ko la, gbɔgbɔ vɔ̃ɖi aɖe alo nugbegblẽwɔwɔ ƒe dzodzro ate ŋu aɖo amea me? (Sam. I, 16:14; Mat. 12:43-45; Gal. 5:16)\nDawid Kple Goliat\nAleke Goliat nɔ alɔme ɖem le Israel-ʋakɔa ŋui?\nAleke gbegbe Goliat dzɔ atsui, eye nukae Fia Saul gblɔ be yeana amesi awu Goliat?\nNya kae Dawid gblɔ esi Saul gblɔ nɛ be mate ŋu awu Goliat o elabena Dawid nye ɖevi ko?\nLe Dawid ƒe nyaŋuɖoɖo na Goliat me la, aleke wòɖee fia be yeɖo ŋu ɖe Yehowa ŋui?\nAbe alesi nàkpɔe le nɔnɔmetata la me ene la, nukae Dawid tsɔ wu Goliat, eye nukae dzɔ ɖe Filistitɔwo dzi le esia megbe?\nXlẽ Samuel I, 17:1-54.\nNukatae Dawid mevɔ̃ o, eye aleke míate ŋu asrɔ̃ eƒe dzideƒo egbea? (Sam. I, 17:37, 45; Ef. 6:10, 11)\nNukatae wòle be Kristotɔwo natsri hoʋiʋli ƒe gbɔgbɔ si le abe Goliat tɔ ene ne wole fefem alo le kame dem? (Sam. I, 17:8; Gal. 5:26; Tim. I, 4:8)\nAleke Dawid ƒe nyawo ɖee fia be exɔe se be Mawu le megbe na ye? (Sam. I, 17:45-47; Kron. II, 20:15)\nLe esi nuŋlɔɖi sia nanye aʋakɔ eve siwo nye futɔwo dome ʋiʋli aɖe gbɔgblɔ dzro ko la, aleke wòɖee fia le nyateƒe me be alakpamawuwo kple Mawu vavã, Yehowa, dome ʋae wònye koŋ? (Sam. I, 17:43, 46, 47)\nAleke amesiamina susɔeawo srɔ̃a Dawid ƒe kpɔɖeŋua le ŋuɖoɖo ɖe Yehowa ŋu me? (Sam. I, 17:37; Yer. 1:17-19; Nyaɖ. 12:17)\nNusita Wòle Be Dawid Nasi\nNukatae Saul ʋã ŋu Dawid, gake aleke Saul ƒe vi Yonatan ya to vovoe?\nNukae dzɔ gbeɖeka esi Dawid nɔ kasaŋku ƒom na Saul?\nNukae Saul gblɔ na Dawid be wòawɔ hafi ate ŋu aɖe ye vi Mixal, eye nukatae Saul gblɔ nya sia ɖo?\nAbe alesi wòdze le nɔnɔmetataa me ene la, nukae dzɔ zi etɔ̃lia esime Dawid nɔ kasaŋku ƒom na Saul?\nAleke Mixal kpe ɖe Dawid ŋu wòɖe eƒe agbe, eye nukae wòva hiã be Dawid nanɔ wɔwɔm ƒe adre sɔŋ?\nXlẽ Samuel I, 18:1-30.\nAleke lɔlɔ̃ deto si le Yonatan kple Dawid dome la nye kpɔɖeŋu na lɔlɔ̃ si le ‘alẽ bubuawo’ kple ‘alẽha sue’ la domee? (Sam. I, 18:1; Yoh. 10:16; Luka 12:32; Zax. 8:23)\nEsi wònye Yonatan ye anyi Saul ƒe nuwo dome le ɖoɖoa nu ta la, aleke Samuel I, 18:4 ɖe Yonatan ƒe ɖokuibɔbɔ ɖedzesi ɖe amesi wotia be wòaɖu fia la te fiae?\nAleke Saul ƒe kpɔɖeŋua ɖee fia be ŋuʋaʋã ate ŋu ana ame nawɔ nuvɔ̃ gã, eye nuxlɔ̃ame kae esia nye na mí? (Sam. I, 18:7-9, 25; Yak. 3:14-16)\nXlẽ Samuel I, 19:1-17.\nAleke Yonatan tsɔ eya ŋutɔ ƒe agbe de afɔku me esi wògblɔ nya siwo woŋlɔ ɖe Samuel I, 19:4, 5? (Sam. I, 19:1, 6)\nAbigail Kple Dawid\nNyɔnu si gbɔna go do ge Dawid le nɔnɔmetataa me ŋkɔ ɖe, eye ameka ƒomevie wònye?\nAmekae nye Nabal?\nNukatae Dawid dɔ eƒe ame aɖewo ɖe Nabal gbɔ be woaɖaxɔ nanewo tso egbɔ?\nNya kae Nabal gblɔ na Dawid ƒe ameawo, eye aleke Dawid wɔ nu ɖe enui?\nAleke Abigail ɖee fia be yenye nyɔnu nyanu?\nXlẽ Samuel I, 22:1-4.\nAleke Dawid ƒe ƒomea ɖo kpɔɖeŋu nyui aɖe ɖi le alesi wòle be míakpe asi ɖe mía nɔewo ŋui le Kristotɔwo ƒe nɔviwo ƒe habɔbɔa me gome? (Lod. 17:17; Tes. I, 5:14)\nXlẽ Samuel I, 25:1-43.\nNukatae wogblɔ le Nabal ŋu be enye ame vloe? (Sam. I, 25:2-5, 10, 14, 21, 25)\nNukae srɔ̃nyɔnu Kristotɔwo ate ŋu asrɔ̃ tso Abigail ƒe kpɔɖeŋua me? (Sam. I, 25:32, 33; Lod. 31:26; Ef. 5:24)\nNu gbegblẽ eve kawo nue Abigail tsi Dawid nu be mewɔ o? (Sam. I, 25:31, 33; Rom. 12:19; Ef. 4:26)\nAleke alesi Dawid wɔ nu ɖe Abigail ƒe nyawo nui kpena ɖe ŋutsuwo ŋu egbea be woabu nyɔnuwo abe alesi Yehowa bua woe ene? (Dɔw. 21:8, 9; Rom. 2:11; Pet. I, 3:7)\nWoɖo Fia Dawid\nNukae Dawid kple Abisai wɔ esime Saul nɔ alɔ̃ dɔm le eƒe asaɖa me?\nNya kawoe Dawid bia Saul?\nEsi Dawid dzo le Saul gbɔ la, afikae wòyi?\nNukae na Dawid xa nu ŋutɔ, si na wòkpa ha vivi aɖe?\nƑe nenie Dawid xɔ esime woɖoe fia le Hebron, eye viaŋutsuwo dometɔ aɖewo ŋkɔ ɖe?\nAfikae Dawid va ɖu fia le emegbe?\nXlẽ Samuel I, 26:1-25.\nNɔnɔme si anɔ ame si ɖe teokrasiɖoɖo ŋu kae Dawid ƒe nya siwo woŋlɔ ɖe Samuel I, 26:11 ɖe fia? (Ps. 37:7; Rom. 13:2)\nNe míedze agbagba vevie be míave amewo nu evɔ ameawo mekpɔ ŋudzedze ɖe eŋu o la, aleke Dawid ƒe nya siwo le Samuel I, 26:23 akpe ɖe mía ŋu nukpɔsusu si sɔ nanɔ mía si? (Fia. I, 8:32; Ps. 18:21)\nXlẽ Samuel II, 1:26.\nAleke Kristotɔ siwo li egbea ate ŋu ‘alɔ̃ wo nɔewo vevie’ abe alesi Dawid kple Yonatan lɔ̃ wo nɔewo ene? (Pet. I, 4:8; Kol. 3:14; Yoh. I, 4:12)\nXlẽ Samuel II, 5:1-10.\nƑe nenie Dawid ɖu fia, eye akpa neni mee eƒe fiaɖuɣia ma ɖo? (Sam. II, 5:4, 5)\nNuka gbɔe Dawid ƒe gãnyenyea tso, eye aleke wònye ŋkuɖodzinya na mí egbea? (Sam. II, 5:10; Sam. I, 16:13; Kor. I, 1:31; Fil. 4:13)\nDzɔgbevɔ̃e Ðo Dawid Ƒeme\nLe Yehowa ƒe kpekpeɖeŋu me la, nukae va dzɔ ɖe Kanaan-nyigba la dzi?\nNukae dzɔ gbeɖeka esime Dawid nɔ eƒe fiasa tame?\nNukatae Yehowa do dɔmedzoe ɖe Dawid ŋu ŋutɔ?\nLe nɔnɔmetataa me la, amekae Yehowa dɔ be wòagblɔ nuvɔ̃ si Dawid wɔ la nɛ, eye nukae ŋutsu ma gblɔ be adzɔ ɖe Dawid dzi?\nDzɔgbevɔ̃e kae Dawid kpɔ?\nLe Dawid megbe la, amekae va zu fia le Israel?\nXlẽ Samuel II, 11:1-27.\nAleke veviedodonu le Yehowa ƒe subɔsubɔdɔa me nye takpɔnu na míi?\nAleke Dawid wɔ dze nuvɔ̃ me, eye nuxlɔ̃ame kae ema nye na Yehowa subɔlawo egbea? (Sam. II, 11:2; Mat. 5:27-29; Kor. I, 10:12; Yak. 1:14, 15)\nXlẽ Samuel II, 12:1-18.\nNukae hamemegãwo kple dzilawo ate ŋu asrɔ̃ tso alesi Natan wɔ hafi ɖo aɖaŋu na Dawid me? (Sam. II, 12:1-4; Lod. 12:18; Mat. 13:34)\nNukatae Yehowa kpɔ nublanui na Dawid? (Sam. II, 12:13; Ps. 32:5; Kor. II, 7:9, 10)\nNya kae Yehowa bia Salomo, eye aleke wòɖo eŋui?\nEsi nusi Salomo bia la dze Yehowa ŋu ta la, ŋugbe kae wòdo nɛ?\nNya sesẽ kae nyɔnu eve aɖewo tsɔ vɛ na Salomo?\nAbe alesi nàkpɔe le nɔnɔmetataa me ene la, aleke Salomo kpɔ nyaa gbɔe?\nAleke nuwo nɔ le Salomo ƒe dziɖuɖu te, eye nukatae?\nXlẽ Fiawo I, 3:3-28.\nNukae ŋutsu siwo wotsɔ agbanɔamedziwo na le Mawu ƒe habɔbɔa me ate ŋu asrɔ̃ tso Salomo ƒe dzimenya siwo dze le Fiawo I, 3:7 me? (Ps. 119:105; Lod. 3:5, 6)\nAleke nusi Salomo bia la nye kpɔɖeŋu nyui aɖe le nusiwo sɔ siwo míado gbe ɖa abia ŋu? (Fia. I, 3:9, 11; Lod. 30:8, 9; Yoh. I, 5:14)\nKakaɖedzi kae alesi Salomo kpɔ nyaʋiʋli si ɖo nyɔnu eveawo dome gbɔe na mí ku ɖe Salomo Gãtɔ, Yesu Kristo, ƒe etsɔme dziɖuɖu ŋu? (Fia. I, 3:28; Yes. 9:5, 6; 11:2-4)\nXlẽ Fiawo I, 4:29-34.\nAleke Yehowa ɖo Salomo ƒe didi be wòana dzi nyanu ye la ŋui? (Fia. I, 5:9)\nNe míebu agbagba siwo amewo dze be yewoava se Salomo ƒe numegbe le eƒe nunya ta ŋu la, ekema nɔnɔme kae wòle be wòanɔ mía si ɖe Mawu ƒe Nya la sɔsrɔ̃ ŋu? (Fia. I, 5:9, 14; Yoh. 17:3; Tim. II, 3:16)\nƔeyiɣi didi kae Salomo tsɔ tu Yehowa ƒe gbedoxɔae, eye nukatae wògblẽ ga geɖe ɖe xɔa tutu ŋu nenema gbegbe?\nXɔ gã nenie le gbedoxɔa me, eye nukae wotsɔ da ɖe xɔ emetɔa me?\nEsi wowu gbedoxɔa nu vɔ la, nya kae Salomo gblɔ le gbe si wòdo ɖa me?\nAleke Yehowa ɖee fia be yekpɔ ŋudzedze ɖe Salomo ƒe gbedodoɖaa ŋui?\nNukae Salomo srɔ̃wo na wòwɔ, eye nukae va dzɔ ɖe Salomo dzi?\nNukatae Yehowa do dɔmedzoe ɖe Salomo ŋu, eye nya kae Yehowa gblɔ nɛ?\nXlẽ Kronika I, 28:9, 10.\nNe míebu Dawid ƒe nya siwo le Kronika I, 28:9, 10 ŋu la, nukae wòle be míadze agbagba be míawɔ gbesiagbe? (Ps. 19:15; Fil. 4:8, 9)\nXlẽ Kronika II, 6:12-21, 32-42.\nAleke Salomo ɖee fia be Mawu Dziƒoʋĩtɔ la mate ŋu anɔ xɔ aɖeke si amegbetɔ tu me o? (Kron. II, 6:18; Dɔw. 17:24, 25)\nNukae Salomo ƒe nya siwo le Kronika II, 6:32, 33 la ɖe fia le Yehowa ŋu? (Dɔw. 10:34, 35; Gal. 2:6)\nXlẽ Kronika II, 7:1-5.\nAbe alesi ko wòʋã Israel-viwo be woakafu Yehowa esi wokpɔ eƒe ŋutikɔkɔe ene la, aleke wòle be míawɔ nui egbea ne míede ŋugble tso yayra siwo Yehowa nana eƒe amewo ŋu? (Kron. II, 7:3; Ps. 22:23; 34:2; 96:3)\nXlẽ Fiawo I, 11:9-13.\nAleke agbe si Salomo nɔ ɖee fia be ele vevie be míawɔ nuteƒe vaseɖe nuwuwu? (Fia. I, 11:4, 9; Mat. 10:22; Nyaɖ. 2:10)\nŊutsu eve siwo le nɔnɔmetataa me ƒe ŋkɔwo ɖe, eye amekawoe wonye?\nNukae Axiya wɔ awu si wòdo lae, eye eƒe nuwɔnaa gɔme ɖe?\nNukae Salomo di be yeawɔ Yerobeam?\nNukatae ameawo tsɔ Yerobeam ɖo fia ɖe to ewo nu?\nNukatae Yerobeam wɔ sikanyivi eve, eye nukae dzɔ ɖe anyigba la dzi le ema megbe kpuie?\nNukae va dzɔ ɖe to eve fiaɖuƒe la kple Yehowa ƒe gbedoxɔ si nɔ Yerusalem la dzi?\nXlẽ Fiawo I, 11:26-43.\nAmeka ƒomevie nye Yerobeam, eye nukae Yehowa gblɔ be yeawɔ nɛ ne elé yeƒe seawo me ɖe asi? (Fia. I, 11:28, 38)\nXlẽ Fiawo I, 12:1-33.\nNukae dzilawo kple hamemegãwo ate ŋu asrɔ̃ tso ŋusẽ zazã le mɔ gbegblẽ nu ŋu le Rexabeam ƒe kpɔɖeŋu gbegblẽ la me? (Fia. I, 12:13; Nyagb. 7:7; Pet. I, 5:2, 3)\nAmeka gbɔe wòle be sɔhɛwo nadi mɔfiafia tsoe egbea ne wole nyametsotso veviwo wɔm le agbe me? (Fia. I, 12:6, 7; Lod. 1:8, 9; Tim. II, 3:16, 17; Heb. 13:7)\nNukae na Yerobeam ɖo nyivi tadeaguƒe eve, eye aleke esia ɖee fia be mexɔ Yehowa dzi se kura o? (Fia. I, 11:37; 12:26-28)\nAmekae na to ewo fiaɖuƒea dze aglã ɖe tadedeagu vavãtɔa ŋu? (Fia. I, 12:32, 33)\nAmekae nye Izebel?\nNukae na Fia Axab lé blanui gbeɖeka?\nNukae Izebel wɔ tsɔ xɔ Nabot ƒe weingble la na srɔ̃a Axab?\nAmekae Yehowa dɔ be wòahe to na Izebel?\nAbe alesi nàkpɔe le nɔnɔmetata la me ene la, nukae dzɔ esi Yehu va Izebel ƒe fiasãa me?\nXlẽ Fiawo I, 16:29-33 kple 18:3, 4.\nAleke gbegbee nɔnɔmeawo gblẽ le Israel le Fia Axab ƒe ɣeyiɣia me? (Fia. I, 14:9)\nXlẽ Fiawo I, 21:1-16.\nAleke Nabot ɖe dzinɔameƒo kple nuteƒewɔwɔ fia Yehowae? (Fia. I, 21:1-3; Mose III, 25:23-28)\nNukae míate ŋu asrɔ̃ tso Axab ƒe kpɔɖeŋua me ku ɖe tenɔnɔ ɖe mɔkpɔkpɔbuɖeame nu ŋu? (Fia. I, 21:4; Rom. 5:3-5)\nXlẽ Fiawo II, 9:30-37.\nNukae míate ŋu asrɔ̃ tso Yehu ƒe dzonɔameme ɖe Yehowa ƒe lɔlɔ̃nu wɔwɔ ŋu me? (Fia. II, 9:4-10; Kor. II, 9:1, 2; Tim. II, 4:2)\nYosafat Ðo Dzi Ðe Yehowa Ŋu\nAmekae nye Yosafat, eye ɣeyiɣi ka mee wònɔ anyi?\nNukatae vɔvɔ̃ ɖo Israel-viwo, eye nukae wo dometɔ geɖe wɔ?\nAleke Yehowa ɖo Yosafat ƒe gbedodoɖaa ŋui?\nNukae Yehowa na wòdzɔ do ŋgɔ na aʋa la?\nNukae míate ŋu asrɔ̃ tso Yosafat gbɔ?\nXlẽ Kronika II, 20:1-30.\nAleke Yosafat ɖe nusi wòle be Mawu subɔla wɔnuteƒewo nawɔ ne woɖo nɔnɔme doŋɔdzinamewo me la fiae? (Kron. II, 20:12; Ps. 25:15; 62:2)\nEsi wònye be Yehowa zãa mɔnu aɖe tsɔ gblɔa eƒe gbedasiwo na eƒe amewo ɣesiaɣi ta la, mɔnu kae wòzãna egbea? (Kron. II, 20:14, 15; Mat. 24:45-47; Yoh. 15:15)\nNe Mawu dze “Mawu, ŋusẽkatãtɔ la, ƒe ŋkeke gã la ƒe aʋawɔwɔ” la gɔme la, aleke míaƒe nɔnɔmea aɖi Yosafat tɔe? (Kron. II, 20:15, 17; 32:8; Nyaɖ. 16:14, 16)\nLe Lewi-viawo sɔsrɔ̃ me la, kpekpeɖeŋu kae mɔɖelawo kple dutanyanyuigblɔlawo nana le xexeame katã ƒe gbeƒãɖeɖedɔa me egbea? (Kron. II, 20:19; Rom. 10:13-15; Tim. II, 4:2)\nAmekawoe nye ame etɔ̃ siwo le nɔnɔmetataa me, eye nukae dzɔ ɖe ŋutsuvia dzi?\nGbe kae Eliya do ɖa ɖe ɖevi la ta, eye nukae dzɔ emegbe?\nEliya ƒe kpeɖeŋutɔa ŋkɔ ɖe?\nNukatae Elisa yi Sunem-nyɔnu aɖe ƒeme?\nNukae Elisa wɔ, eye nukae dzɔ ɖe ɖevi kuku la dzi?\nAbe alesi wòdze le Eliya kple Elisa gome ene la, ŋusẽ kae le Yehowa si?\nXlẽ Fiawo I, 17:8-24.\nAleke wodo Eliya ƒe toɖoɖo kple eƒe xɔse kpɔe? (Fia. I, 17:9; 19:1-4, 10)\nNukatae xɔse si nɔ Zarpat-hosi la si ɖe dzesi ŋutɔ? (Fia. I, 17:12-16; Luka 4:25, 26)\nAleke nusi teƒe Zarpat-hosi la kpɔ na míekpɔ Yesu ƒe nya siwo le Mateo 10:41, 42 la ƒe nyateƒenyenye dze sii? (Fia. I, 17:10-12, 17, 23, 24)\nXlẽ Fiawo II, 4:8-37.\nNukae Sunem-nyɔnu la fia mí tso amedzrowɔwɔ ŋu? (Fia. II, 4:8; Luka 6:38; Rom. 12:13; Yoh. I, 3:17)\nMɔ kawo nue míate ŋu anyo dɔme na Mawu subɔlawo le egbea? (Dɔw. 20:35; 28:1, 2; Gal. 6:9, 10; Heb. 6:10)\nNya ka gblɔm nyɔnuvi suea le na nyɔnua le nɔnɔmetata la me?\nAmekae nye nyɔnu si le nɔnɔmetataa me, eye nuka wɔmee nyɔnuvi suea le le nyɔnua ƒeme?\nNya kae Elisa dɔ eƒe dɔlawo be wòagblɔ na Naeman, eye nukatae Naeman do dziku?\nNukae dzɔ esi Naeman ɖo to eƒe dɔlawo?\nNukatae Elisa gbe Naeman ƒe nunana la xɔxɔ, gake nukae Gexazi ya wɔ?\nNukae dzɔ ɖe Gexazi dzi, eye nukae míate ŋu asrɔ̃ tso nusia me?\nXlẽ Fiawo II, 5:1-27.\nAleke kpɔɖeŋu si Israel nyɔnuvi suea ɖo la ate ŋu ade dzi ƒo na ɖeviwo egbea? (Fia. II, 5:3; Ps. 8:3; 148:12, 13)\nNukatae wònyo be Naeman ƒe kpɔɖeŋua nanɔ susu me na mí ne wozã Ŋɔŋlɔawo tsɔ ɖo aɖaŋu na míi? (Fia. II, 5:15; Heb. 12:5, 6; Yak. 4:6)\nNukae míate ŋu asrɔ̃ to Elisa ƒe kpɔɖeŋua tsɔtsɔ sɔ kple Gexazi tɔ me? (Fia. II, 5:9, 10, 14-16, 20; Mat. 10:8; Dɔw. 5:1-5; Kor. II, 2:17)\nAmekae nye Yona, eye nukae Yehowa gblɔ nɛ be wòawɔ?\nEsi Yona medi be yeayi afisi Yehowa gblɔ nɛ be wòayi o ta la, nukae wòwɔ?\nNukae Yona gblɔ na tɔdziʋua kulawo be woawɔ ale be tsi la nadze akɔ anyi?\nAbe alesi nàkpɔe le nɔnɔmetataa me ene la, nukae dzɔ esi Yona nyrɔ ɖe tsia me?\nƔeyiɣi didi kae Yona nɔ tɔmelã gã la ƒe dɔme, eye nukae wòwɔ esi wònɔ afima?\nEsi Yona do go tso tɔmelã gã la ƒe dɔme vɔ la, afikae wòyi, eye nukae esia fia mí?\nXlẽ Yona 1:1-17.\nEdze ƒã be aleke Yona se le eɖokui me ɖe dɔ si wode esi be wòaɖe gbeƒã na Niniwetɔwo ŋu? (Yona 1:2, 3; Lod. 3:7; Nyagb. 8:12)\nXlẽ Yona 2:1, 2, 10.\nAleke nusiwo me Yona to la na kakaɖedzi mí be Yehowa aɖo míaƒe gbedodoɖawo ŋu? (Ps. 22:25; 34:7; Yoh. I, 5:14)\nXlẽ Yona 3:1-10.\nDzideƒoname kae alesi Yehowa yi edzi zã Yona, togbɔ be egbe dɔ si wode esi wɔwɔ gbã hã la, nye na mí? (Ps. 103:14; Pet. I, 5:10)\nNukae nusi teƒe Yona kpɔ le Niniwetɔwo gbɔ fia mí le nazãbubu ɖe amesiwo le míaƒe anyigbamamaa me ŋu ŋuti? (Yona 3:6-9; Nyagb. 11:6; Dɔw. 13:48)\nAmekae Yesaya nye, ɣekaɣie wònɔ agbe, eye nukae Yehowa ɖe fiae?\nNya “paradiso” gɔme ɖe, eye nuka dzie wòɖo ŋkui na wò?\nNukae Yehowa gblɔ na Yesaya be wòaŋlɔ tso Paradiso yeyea ŋu?\nNukatae Adam kple Xawa bu woƒe aƒe dzeani la?\nŊugbe kae Yehowa do na amesiwo lɔ̃nɛ?\nXlẽ Yesaya 11:6-9.\nAleke Mawu ƒe Nya la ƒo nu tso ŋutifafa si anɔ lãwo kple amegbetɔwo dome le xexe yeyea me ŋui? (Ps. 148:10, 13; Yes. 65:25; Xez. 34:25)\nAleke Yesaya ƒe nyawo le eme vam le gbɔgbɔ me gomee le Yehowa ƒe amewo dome egbea? (Rom. 12:2; Ef. 4:23, 24)\nAmekae wòdze be míakafu ɖe tɔtrɔ siwo le amegbetɔwo ƒe nɔnɔme me vam fifia kple esiwo agava le xexe yeyea me la ta? (Yes. 48:17, 18; Gal. 5:22, 23; Fil. 4:7)\nAleke Ŋɔŋlɔawo ɖee fia be Mawu ƒe amewo gbɔ nɔnɔ fia be ele wo gbɔ le kpɔɖeŋumɔ nu, ke menye le ŋutilã me le anyigba dzi o? (Mose III, 26:11, 12; Kron. II, 6:18; Yes. 66:1; Nyaɖ. 21:2, 3, 22-24)\nAɖatsi kple vevesese kawo ƒomevi nue ayi? (Luka 8:49-52; Rom. 8:21, 22; Nyaɖ. 21:4)\nMawu Kpe Ðe Fia Xizkiya Ŋu\nŊutsu kae le nɔnɔmetata la me, eye nukatae wòle fukpekpe geɖe me ɖo?\nAgbalẽ kawoe Xizkiya tsɔ ɖo Mawu ŋkume, eye gbe kae Xizkiya do ɖa?\nFia ka ƒomevie Xizkiya nye, eye gbedasi kae Yehowa ɖo ɖee to nyagblɔɖila Yesaya dzi?\nAbe alesi wòdze le nɔnɔmetata la me ene la, nukae Yehowa ƒe dɔla wɔ na Asiriatɔwo?\nTogbɔ be to eve fiaɖuƒe la kpɔ ŋutifafa ɣeyiɣi aɖe hã la, nukae dzɔ le Xizkiya ƒe ku megbe?\nXlẽ Fiawo II, 18:1-36.\nAleke Asiriatɔwo ƒe nyanuɖela Rabsake dze agbagba be yeana Israel-viwo ƒe xɔse nagbɔdzɔe? (Fia. II, 18:19, 21; Mose II, 5:2; Ps. 64:4)\nAleke Yehowa Ðasefowo srɔ̃a Xizkiya ƒe kpɔɖeŋua le nu wɔwɔ kple woƒe tsitretsiɖeŋulawo me? (Fia. II, 18:36; Ps. 39:2; Lod. 26:4; Tim. II, 2:24)\nXlẽ Fiawo II, 19:1-37.\nAleke Yehowa ƒe ame siwo li egbea srɔ̃a Xizkiya ne woɖo xaxa me? (Fia. II, 19:1, 2; Lod. 3:5, 6; Heb. 10:24, 25; Yak. 5:14, 15)\nGo etɔ̃ kawo mee woɖu Fia Sanxerib dzi le, eye amekae wòtsi tre ɖi na le nyagblɔɖi me? (Fia. II, 19:32, 35, 37; Nyaɖ. 20:2, 3)\nXlẽ Fiawo II, 21:1-6, 16.\nNukatae míate ŋu agblɔ be Manase nye fia vɔ̃ɖitɔ kekeake siwo ɖu dzi le Yerusalem la dometɔ ɖeka? (Kron. II, 33:4-6, 9)\nƑe nenie Yosiya xɔ esime wòzu fia, eye nukae wòte wɔwɔ esi wòɖu fia ƒe adre?\nNukae nèkpɔ Yosiya wòle wɔwɔm le nɔnɔmetata gbãtɔ me?\nNukae nunɔlagã la kpɔ esime amewo nɔ gbedoxɔa dzram ɖo?\nNukatae Yosiya vuvu eƒe awuwo?\nYehowa ƒe gbedasi kae nyɔnunyagblɔɖila Xulda tsɔ yi na Yosiya?\nXlẽ Kronika II, 34:1-28.\nKpɔɖeŋu kae Yosiya ɖo ɖi na amesiwo mexɔ hehe nyui le ɖevi me o la? (Kron. II, 33:21-25; 34:1, 2; Ps. 27:10)\nAfɔ vevi kae Yosiya ɖe be wòado tadedeagu vavãtɔ ɖe ŋgɔ le eƒe dziɖuɖu ƒe ƒe 8 lia, 12 lia, kple 18 lia me? (Kron. II, 34:3, 8)\nNukae kpɔɖeŋu siwo Fia Yosiya kple Nunɔlagã Xilkiya ɖo la fia mí le beléle na míaƒe tadeaguƒewo ŋu? (Kron. II, 34:9-13; Lod. 11:14; Kor. I, 10:31)\nÐekakpui kae ma le nɔnɔmetata la me?\nAleke Yeremya bu tso nyagblɔɖila nyenye ŋu, gake nya kae Yehowa gblɔ nɛ?\nGbedasi kae Yeremya yi edzi le gbɔgblɔm na ameawo?\nAleke nunɔlawo dze agbagba be yewoana Yeremya nadzudzɔ eƒe dɔa wɔwɔ, gake aleke wòɖee fia be yemevɔ̃na o?\nNukae dzɔ esi Israel-viwo metrɔ ɖa le woƒe mɔ vɔ̃wo yome o?\nXlẽ Yeremya 1:1-8.\nAbe alesi Yeremya ƒe kpɔɖeŋua ɖee fia ene la, nukae nana ame dzena na Yehowa ƒe dɔ wɔwɔ? (Kor. II, 3:5, 6)\nDzideƒo kae Yeremya ƒe kpɔɖeŋua nye na Kristotɔ sɔhɛwo egbea? (Nyagb. 12:1; Tim. I, 4:12)\nXlẽ Yeremya 10:1-5.\nKpɔɖeŋu sẽŋu kae Yeremya wɔ tsɔ ɖee fia be ŋuɖoɖo ɖe legbawo ŋu nye nu gbɔlo? (Yer. 10:5; Yes. 46:7; Xab. 2:19)\nXlẽ Yeremya 26:1-16.\nAleke amesiamina susɔeawo bua se si Yehowa de na Yeremya be ‘wòagana nya aɖeke nato le eme o’ la nu vevii ne wole nuxlɔ̃amegbedasia gblɔm egbea? (Yer. 26:2; Mose V, 4:2; Dɔw. 20:27)\nKpɔɖeŋu nyui kae Yeremya ɖo ɖi na Yehowa Ðasefowo le Yehowa ƒe nuxlɔ̃amenyawo gbɔgblɔ na dukɔwo egbea me? (Yer. 26:8, 12, 14, 15; Tim. II, 4:1-5)\nXlẽ Fiawo II, 24:1-17.\nNu wɔnublanui kae do tso Yuda ƒe nuteƒemawɔmawɔ na Yehowa me? (Fia. II, 24:2-4, 14)\nŊutsuvi ene kawoe le nɔnɔmetata la me, eye nukatae wole Babilon ɖo?\nÐoɖo kae Nebukadnezar wɔ ɖe ɖekakpui eneawo ŋu, eye se kae wòde na eƒe subɔlawo?\nNukae Daniel bia ku ɖe woa kple exɔlɔ̃ etɔ̃awo ƒe nuɖuɖu kple nunono ŋu?\nEsi Daniel kple exɔlɔ̃ etɔ̃awo ɖu amagbewo ŋkeke ewo megbe la, aleke woƒe nɔnɔme nɔ ne wotsɔe sɔ kple ɖekakpui bubuawo tɔ?\nAleke Daniel kple exɔlɔ̃ etɔ̃awo wɔ va nɔ fia ƒe fiasa me, eye mɔ kawo nue wonyo wu nunɔlawo kple nunyalawo le?\nXlẽ Daniel 1:1-21.\nNe míedi be míanɔ te ɖe tetekpɔwo nu ahaɖu gbɔdzɔgbɔdzɔwo dzi la, agbagbadzedze ka tɔgbee hiã? (Dan. 1:8; Mose I, 39:7, 10; Gal. 6:9)\nMɔ kawo nue woate ŋu ate sɔhɛwo kpɔ alo aƒo nya ɖe wo nu le be woakpɔ gome le nusi ame aɖewo bu be wonye ‘nu nyuitɔwo kekeake’ me? (Dan. 1:8; Lod. 20:1; Kor. II, 6:17–7:1)\nNukae Biblia me nuŋlɔɖi si ku ɖe Hebrivi eneawo ŋu kpe ɖe mía ŋu míekpɔ dze sii le sidzedze si asu ame si le xexeame ŋu? (Dan. 1:20; Yes. 54:13; Kor. I, 3:18-20)\nAbe alesi wòdze le nɔnɔmetataa me ene la, nukae le dzɔdzɔm ɖe Yerusalem kple Israel-viwo dzi?\nAmekae nye Xezekiel, eye nu gbegblẽ kawoe Yehowa ɖe fiae?\nEsi Israel-viwo medea bubu aɖeke Yehowa ŋu o ta la, ŋugbe kae wòdo?\nNukae Fia Nebukadnezar wɔ esi Israel-viwo dze aglã ɖe eŋu?\nNukatae Yehowa ɖe mɔ tsɔtsrɔ̃ dziŋɔ sia va Israel-viwo dzi?\nAleke Israel-nyigba la tsi ƒuƒlui, eye hena ɣeyiɣi didi ka?\nXlẽ Fiawo II, 25:1-26.\nAmekae Zedekiya nye, nukae dzɔ ɖe edzi, eye aleke esia na Biblia ƒe nyagblɔɖi va emee? (Fia. II, 25:5-7; Xez. 12:13-15)\nAmekawoe Yehowa bia akɔntae le Israel ƒe nuteƒemawɔmawɔa katã ta? (Fia. II, 25:9, 11, 12, 18, 19; Kron. II, 36:14, 17)\nXlẽ Xezekiel 8:1-18.\nAleke Kristodukɔa srɔ̃a Israel-vi xɔsegbela siwo subɔ ɣe lae? (Xez. 8:16; Yes. 5:20, 21; Yoh. 3:19-21; Tim. II, 4:3)\nSe kae Nebukadnezar, Babilon-fia, de na amewo?\nNukatae Daniel xɔlɔ̃ etɔ̃awo mele ta dem agu na sikalegba la o?\nEsi Nebukadnezar na mɔnukpɔkpɔ bubu Hebri-vi etɔ̃awo be woade ta agu la, aleke woɖee fia be yewoɖo ŋu ɖe Yehowa ŋui?\nNukae Nebukadnezar na eƒe amewo wɔ na Sadrax, Mesax, kple Abed-Nego?\nEsi Nebukadnezar lé ŋku ɖe kpodzoa me la, nukae wòkpɔ?\nNukatae fia la kafu Sadrax, Mesax, kple Abed-Nego ƒe Mawu la, eye kpɔɖeŋu kae woɖo ɖi na mí?\nXlẽ Daniel 3:1-30.\nNɔnɔme kae Hebri ɖekakpui etɔ̃awo ɖe fia si wòle be Mawu subɔlawo katã nasrɔ̃ ne wole nuteƒewɔwɔ ƒe dodokpɔwo me tom? (Dan. 3:17, 18; Mat. 10:28; Rom. 14:7, 8)\nNu vevi kae Yehowa Mawu fia Nebukadnezar? (Dan. 3:28, 29; 4:31, 32)\nNukae dzɔ esi Babilon-fia ɖo nuɖukplɔ̃ gã aɖe hezã kplu kple agba siwo wotsɔ le Yehowa ƒe gbedoxɔa me le Yerusalem?\nNya kae Belsazar gblɔ na eƒe nunyalawo, gake nukae wodo kpo wɔwɔ?\nNukae fia la dada gblɔ nɛ be wòawɔ?\nLe nya si Daniel gblɔ na fia la nu la, nukatae Mawu dɔ asia wòva ŋlɔ nu ɖe glia ŋu?\nAleke Daniel ɖe nya siwo woŋlɔ ɖe glia ŋu la gɔmee?\nNukae dzɔ esime Daniel nɔ nu ƒom?\nXlẽ Daniel 5:1-31.\nGblɔ vovototo si le mawuvɔvɔ̃ kpakple vɔvɔ̃ si ɖo Belsazar esime wòkpɔ asinuŋɔŋlɔ le glia ŋu dome míase. (Dan. 5:6, 7; Ps. 19:10; Rom. 8:35-39)\nAleke Daniel ɖe dzinɔameƒo fia esime wònɔ nu ƒom na Belsazar kple eƒe ame veviawo? (Dan. 5:17, 18, 22, 26-28; Dɔw. 4:29)\nMɔ ka nue Daniel ta 5 he susu yi Yehowa ƒe xexeame katã ƒe dziɖulanyenye dzi le? (Dan. 4:14, 22; 5:21)\nAmekae nye Dario, eye aleke wòbua Daniel?\nNukae ŋutsu ŋuʋãla aɖewo na Dario wɔ?\nNukae Daniel wɔ esi wòse nu tso se yeye si wode la ŋu?\nNukatae Dario tsi dzodzodzoe ale gbegbe be mete ŋu dɔ alɔ̃ o, eye nukae wòwɔ esi ŋu ke?\nAleke Daniel ɖo nya ŋu na Dario?\nNukae dzɔ ɖe ame vɔ̃ɖi siwo nɔ agbagba dzem be yewoawu Daniel la dzi, eye nukae Dario ŋlɔ ɖo ɖe amesiwo katã le eƒe fiaɖuƒea me?\nXlẽ Daniel 6:1-28.\nAleke nugbe si woɖo ɖe Daniel ŋu la ɖo ŋku nusi tsitretsiɖeŋulawo dze agbagba wɔ be yewoana Yehowa Ðasefowo ƒe dɔa natɔ te le egbeŋkekeawo me la dzi na míi? (Dan. 6:8; Ps. 94:20; Yes. 10:1; Rom. 8:31)\nAleke Mawu subɔla siwo li egbea ate ŋu asrɔ̃ Daniel le toɖoɖo “dziɖuɖu siwo ŋusẽ li na” me? (Dan. 6:6, 11; Rom. 13:1; Dɔw. 5:29)\nAleke míate ŋu asrɔ̃ Daniel ƒe Yehowa subɔsubɔ “atraɖi” ƒe kpɔɖeŋuae? (Dan. 6:17, 21; Fil. 3:16; Nyaɖ. 7:15)\nAbe alesi wòdze le nɔnɔmetataa me ene la, nuka wɔmee Israel-viwo le?\nAleke Kores na nya si Yehowa gblɔ ɖi to Yesaya dzi va emee?\nNya kae Kores gblɔ na Israel-vi siwo mate ŋu atrɔ ayi Yerusalem o?\nNukae Kores tsɔ na ameawo be woatsɔ yi Yerusalem?\nƔeyiɣi didi kae Israel-viwo zɔ mɔ hafi ɖo Yerusalem?\nƑe nenie anyigba la tsi ƒuƒlu keŋkeŋ eye ame menɔ edzi o?\nXlẽ Yesaya 44:28 kple 45:1-4.\nAleke Yehowa te gbe ɖe edzi be nya si yegblɔ ɖi ku ɖe Kores ŋu la ava eme godoo? (Yes. 55:10, 11; Rom. 4:17)\nNukae Yesaya ƒe nyagblɔɖi si ku ɖe Kores ŋu ɖe fia le ŋutete si le Yehowa Mawu si be wòagblɔ etsɔme ɖi ŋu? (Yes. 42:9; 45:21; 46:10, 11; Pet. II, 1:20)\nXlẽ Ezra 1:1-11.\nAleke míate ŋu ‘ado alɔ’ amesiwo le ɣeyiɣiawo katã ƒe subɔsubɔdɔa me egbea abe alesi amesiwo mete ŋu trɔ yi Yerusalem o la wɔe ene? (Ezra 1:4, 6; Rom. 12:13; Kol. 4:12)\nAme nenie zɔ mɔ didi la tso Babilon va Yerusalem, gake nukae wokpɔ esi woɖo?\nNuka tutu gɔmee Israel-viwo dze esi wova ɖo, gake nukae woƒe futɔwo wɔ?\nAmekawoe nye Xagai kple Zaxarya, eye nya kae wogblɔ na ameawo?\nNukatae Tatnai ŋlɔ lɛta aɖe ɖo ɖe Babilon ɖo, eye aleke woɖo eŋu nɛ?\nNukae Ezra wɔ esi wòse be ehiã be woaɖo atsyɔ̃ na Mawu ƒe gbedoxɔ la?\nNuka ƒe gbe domee Ezra le ɖa le nɔnɔmetata la me, aleke woɖo eƒe gbedodoɖaa ŋui, eye nukae esia fia mí?\nXlẽ Ezra 3:1-13.\nNe míeva le teƒe aɖe si Mawu ƒe amewo ƒe hame aɖeke mele o ɖe, nukae wòle be míayi edzi awɔ? (Ezra 3:3, 6; Dɔw. 17:16, 17; Heb. 13:15)\nXlẽ Ezra 4:1-7.\nKpɔɖeŋu kae Zerubabel ɖo na Yehowa ƒe amewo le xɔsetsakatsaka ŋu? (Mose II, 34:12; Kor. I, 15:33; Kor. II, 6:14-17)\nXlẽ Ezra 5:1-5, 17 kple 6:1-22.\nNukatae tsitretsiɖeŋulawo mete ŋu tɔ te gbedoxɔa tutu o? (Ezra 5:5; Yes. 54:17)\nAleke nusi Yudatɔ ame tsitsiwo wɔ la dea dzi ƒo na Kristotɔ hamemegãwo be woadi Yehowa ƒe mɔfiafia ne amewo le tsitre tsim ɖe hamea ŋu? (Ezra 6:14; Ps. 32:8; Rom. 8:31; Yak. 1:5)\nXlẽ Ezra 8:21-23, 28-36.\nHafi míaɖe afɔ aɖe la, Ezra ƒe kpɔɖeŋu kae wòanyo be míasrɔ̃? (Ezra 8:23; Ps. 127:1; Lod. 10:22; Yak. 4:13-15)\nMardoxai Kple Ester\nAmekawoe nye Mardoxai kple Ester?\nNukatae Fia Axasweros di be yeaɖe srɔ̃ yeye, eye amekae wòtia?\nAmekae nye Haman, eye nukae na wòdo dziku vevie?\nSe kae wode, eye nukae Ester wɔ esi wòse du si Mardoxai ɖo ɖee?\nNukae dzɔ ɖe Haman dzi, eye aleke nuwo va yi na Mardoxai ya?\nAleke woɖe Israel-viwo tso woƒe futɔwo si mee?\nXlẽ Ester 2:12-18.\nAleke Ester ɖee fia be ele vevie be “gbɔgbɔ fatu, si nɔa anyi kpoo la, ƒe nɔnɔme” nanɔ ame si? (Ester 2:15; Pet. I, 3:1-5)\nXlẽ Ester 4:1-17.\nAbe alesi ko wona mɔnukpɔkpɔ Ester be wòaʋli tadedeagu vavãtɔ ta ene la, mɔnukpɔkpɔ kae wona mí egbea be míaɖee afia be míevɔ̃a Yehowa hewɔa nuteƒe nɛ? (Ester 4:13, 14; Mat. 5:14-16; 24:14)\nXlẽ Ester 7:1-6.\nAleke Mawu ƒe ame siwo li egbea la dometɔ geɖe de woƒe agbe afɔku me le yometiti ƒe ɣeyiɣi me, abe alesi Ester wɔe ene? (Ester 7:4; Mat. 10:16-22; Pet. I, 2:12)\nAleke Israel-viwo se le wo ɖokui me ku ɖe gli si mele wo dedu Yerusalem ŋu o la ŋu?\nAmekae nye Nexemya?\nDɔ kae Nexemya wɔna, eye nukatae wònye dɔ vevi aɖe?\nNukae na Nexemya lé blanui, eye nukae wòwɔ?\nAleke Fia Artaxsasta nyo dɔme na Nexemya?\nAleke Nexemya wɔ ɖoɖo ɖe glia ɖoɖo ŋu ale be Israel-viwo ƒe futɔwo mete ŋu tɔ te wo o?\nXlẽ Nexemya 1:4-6 kple 2:1-20.\nAleke Nexemya di Yehowa ƒe mɔfiafiae? (Nex. 2:4, 5; Rom. 12:12; Pet. I, 4:7)\nXlẽ Nexemya 3:3-5.\nNukae hamemegãwo kple subɔsubɔdɔwɔlawo ate ŋu asrɔ̃ tso vovototo si dze le Tekoatɔwo kple “bubumewo” ƒe nuwɔna dome ŋu? (Nex. 3:5, 27; Tes. II, 3:7-10; Pet. I, 5:5)\nXlẽ Nexemya 4:1-23.\nNukae ʋã Israel-viwo be woayi edzi aɖo glia togbɔ be wotsi tre ɖe wo ŋu vevie hã? (Nex. 4:6, 8, 9; Ps. 50:15; Yes. 65:13, 14)\nMɔ ka nue Israel-viwo ƒe kpɔɖeŋua dea dzi ƒo na mí le egbea?\nXlẽ Nexemya 6:15.\nNukae alesi woɖo Yerusalem gliawo le ɣleti eve me ɖe fia le ŋusẽ si le xɔse ŋu ŋuti? (Ps. 56:4, 5; Mat. 17:20; 19:26)\nNyɔnu kae nye ema le nɔnɔmetata la me?\nNya kae Gabriel gblɔ na Maria?\nAleke Gabriel ɖe eme na Maria be adzi vi togbɔ be medɔ kple ŋutsu kpɔ o?\nNukae dzɔ esi Maria yi eƒe ƒometɔ Elisabet kpɔ ge ɖa?\nNukae Yosef susu esi wòse be Maria le vi dzi ge, gake nukatae wòtrɔ eƒe susua?\nXlẽ Luka 1:26-56.\nNukae Luka 1:35 ɖe fia ku ɖe ŋusẽ si Adam ƒe blibomademade akpɔ ɖe azi si le Maria ƒe vidzidɔ me esi wotrɔ Mawu ƒe Vi la ƒe agbe tso dziƒo de eme la dzi? (Xag. 2:11-13; Yoh. 6:69; Heb. 7:26; 10:5)\nAleke wode bubu Yesu ŋu gɔ̃ hã hafi wova dzii? (Luka 1:41-43)\nKpɔɖeŋu nyui kae Maria ɖo ɖi na Kristotɔ siwo xɔa subɔsubɔ mɔnukpɔkpɔ tɔxɛwo egbea? (Luka 1:38, 46-49; 17:10; Lod. 11:2)\nXlẽ Mateo 1:18-25.\nTogbɔ be wometsɔ ŋkɔ Imanuel na Yesu o hã la, aleke akpa si wòwɔ esi wònye amegbetɔ la na gɔmesese si le ŋkɔ ma ŋu va emee? (Mat. 1:22, 23; Yoh. 14:8-10; Heb. 1:1-3)\nWodzi Yesu ɖe Lãkpɔ Me\nAmekae nye vidzĩ si le nɔnɔmetataa me, eye afikae Maria tsɔe le mɔmlɔm?\nNukatae wodzi Yesu ɖe lãkpɔ si me lãwo le la me?\nAmekawoe gbɔna lãkpɔa me le nɔnɔmetata la me, eye nya kae mawudɔla aɖe gblɔ na wo?\nNukatae Yesu nye ame vevi aɖe?\nNukatae woyɔ Yesu be Mawu ƒe Vi ɖo?\nXlẽ Luka 2:1-20.\nAkpa kae Kaisaro Augusto wɔ le nyagblɔɖi si ku ɖe Yesu dzidzi ŋu me vava me? (Luka 2:1-4; Mixa 5:1)\nAleke ame awɔ ava nɔ ‘amesiwo si nɔnɔme nyui le’ la dome? (Luka 2:14; Mat. 16:24; Yoh. 17:3; Dɔw. 3:19; Heb. 11:6) (Luke 2:14; Matt. 16:24; John 17:3; Acts 3:19; Heb. 11:6)\nNe susu aɖe li si tae Yudatɔ alẽkplɔla ɖokuibɔbɔla mawo akpɔ dzidzɔ be wodzi Xɔla la, ekema susu si lolo wu ka tae wòle be Mawu subɔlawo nakpɔ dzidzɔ ɖo egbea? (Luka 2:10, 11; Ef. 3:8, 9; Nyaɖ. 11:15; 14:6)\nAmesiwo Ɣletivi Fia Mɔe\nAmekawoe nye amesiwo le nɔnɔmetata la me, eye nukatae wo dometɔ ɖeka le asi fiam ɣletivi keklẽ aɖe?\nNukatae dɔme ve Fia Herodes, eye nukae wòwɔ?\nAfikae ɣletivi keklẽ la fia mɔ ameawo yi, gake nukatae woto mɔ bubu dzo yi wo de?\nSe kae Herodes de, eye nukatae?\nNukae Yehowa gblɔ na Yosef be wòawɔ?\nAmekae na ɣletivi yeye la klẽ, eye nukatae?\nXlẽ Mateo 2:1-23.\nƑe nenie Yesu xɔ, eye afikae wònɔ, esime ɣletivimefakalawo va srãe kpɔ? (Mat. 2:1, 11, 16)\nƑe nenie Yesu xɔ le nɔnɔmetataa me, eye afikae wòle?\nNukae Yosef kple eƒe ƒomea wɔna ƒe sia ƒe?\nEsi wotrɔ gbɔna aƒe gbeɖeka la, nukatae Yosef kple Maria trɔ yi Yerusalem?\nAfikae Yosef kple Maria kpɔ Yesu le, eye nukatae amesiwo le afima ƒe mo wɔ yaa?\nNya kae Yesu gblɔ na dada Maria?\nAleke míate ŋu anɔ abe Yesu ene le nusɔsrɔ̃ tso Mawu ŋu me?\nXlẽ Luka 2:41-52.\nTogbɔ be Sea bia be ŋutsuwo ko neva ŋkekenyuiwo ɖuƒe ƒe sia ƒe hã la, kpɔɖeŋu nyui kae Yosef kple Maria ɖo ɖi na dzila siwo li egbea? (Luka 2:41; Mose V, 16:16; 31:12; Lod. 22:6)\nAleke Yesu ɖo kpɔɖeŋu nyui aɖe ɖi na ɖeviwo egbea be woabɔbɔ wo ɖokui ɖe wo dzilawo te? (Luka 2:51; Mose V, 5:16; Lod. 23:22; Kol. 3:20)\nXlẽ Mateo 13:53-56.\nYesu dadavi ŋutsu ene kawo ŋkɔe woyɔ le Biblia me, eye aleke wozã wo dometɔ eve emegbe le Kristo-hamea me? (Mat. 13:55; Dɔw. 12:17; 15:6, 13; 21:18; Gal. 1:19; Yak. 1:1; Yuda 1)\nYohanes Nyrɔ Yesu ɖe Tsi Me\nAmekawoe nye ŋutsu eve mawo le nɔnɔmetataa me?\nAleke wonyrɔa amee?\nAmekawoe Yohanes nyrɔna edziedzi?\nSusu vevi ka tae Yesu bia Yohanes be wòanyrɔ ye?\nAleke Mawu ɖee fia be edzɔ dzi na ye be Yesu xɔ nyɔnyrɔ?\nNukae dzɔ esi Yesu yi teƒe aɖe si ɖe vovo ŋkeke 40?\nAmekawoe nye Yesu yomedzela, alo nusrɔ̃la, gbãtɔwo dometɔ aɖewo, eye nukunu gbãtɔ kae wòwɔ?\nXlẽ Mateo 3:13-17.\nKpɔɖeŋu kae Yesu ɖo ɖi ku ɖe eƒe nusrɔ̃lawo ƒe nyɔnyrɔxɔxɔ ŋu? (Ps. 40:8, 9; Mat. 28:19, 20; Luka 3:21, 22)\nXlẽ Mateo 4:1-11.\nAleke alesi Yesu zã Ŋɔŋlɔawo nyuie la dea dzi ƒo na mí be míasrɔ̃ Biblia edziedzi? (Mat. 4:5-7; Pet. II, 3:17, 18; Yoh. I, 4:1)\nXlẽ Yohanes 1:29-51.\nAmeka dzie Yohanes Amenyrɔɖetsimela he eƒe nusrɔ̃lawo ƒe susu yi, eye aleke míate ŋu asrɔ̃ eyama egbeae? (Yoh. 1:29, 35, 36; 3:30; Mat. 23:10)\nXlẽ Yohanes 2:1-12.\nAleke Yesu ƒe nukunu gbãtɔa ɖee fia be Yehowa metea nu nyui aɖeke Esubɔlawo o? (Yoh. 2:9, 10; Ps. 84:12; Yak. 1:17)\nNukatae wole lãwo dzram le gbedoxɔa me ɖo?\nNukae ve dɔme na Yesu?\nAbe alesi nàkpɔe le nɔnɔmetataa me ene la, nukae Yesu wɔ, eye gbe kae wòɖe na amesiwo le akpakpawo dzram?\nEsi Yesu yomedzelawo kpɔ nusi wɔm wòle la, nuka dzie wòɖo ŋkui na wo?\nNuto ka mee Yesu yi ɖato esime wòtrɔ yina Galilea?\nXlẽ Yohanes 2:13-25.\nNe míebu alesi dɔme ve Yesu ɖe amesiwo nɔ ga gbam le gbedoxɔa me ŋu la, nukpɔsusu nyui kae wòle be wòanɔ mía si ɖe asitsatsa le Fiaɖuƒe Akpataa me ŋu? (Yoh. 2:15, 16; Kor. I, 10:24, 31-33)\nNukatae Yesu tɔ ɖe vudo aɖe to le Samaria, eye nya ka gblɔm wòle na nyɔnua le afima?\nNukatae esia wɔ nuku na nyɔnua, nya kae Yesu gblɔ nɛ, eye nukatae?\nTsi ka ƒomevie nyɔnua bu be eƒe nya gblɔm Yesu le, gake tsi ka ƒe nya gblɔm Yesu le ŋutɔŋutɔ?\nNukatae nyɔnua ƒe mo yaa le nusi Yesu nya tso eŋu la ta, eye aleke wòwɔ nya nusiawo?\nNukawoe míate ŋu asrɔ̃ tso nyɔnu si le vudoa to ŋuti nuŋlɔɖia me?\nXlẽ Yohanes 4:5-43.\nLe Yesu ƒe kpɔɖeŋua sɔsrɔ̃ me la, nɔnɔme kae wòle be míaɖe afia amesiwo ƒe ŋutigbalẽ to vovo alo amesiwo ƒe nɔnɔme mesɔ kple mía tɔ o? (Yoh. 4:9; Kor. I, 9:22; Tim. I, 2:3, 4; Tito 2:11)\nYayra kawoe amesi va zu Yesu ƒe nusrɔ̃la xɔna le Mawu subɔsubɔ ta? (Yoh. 4:14; Yes. 58:11; Kor. II, 4:16)\nAleke míawɔ aɖe ŋudzedzekpɔkpɔ afia abe Samaria nyɔnu si di vevie be yeaƒo nu tso nusiwo wogblɔ na ye ŋu ene? (Yoh. 4:7, 28; Mat. 6:33; Luka 10:40-42)\nAfikae Yesu le nu fiam le le nɔnɔmetata la me, eye amekawoe nye ema nɔ anyi ɖe egbɔ tututu?\nApostolo 12-awo ƒe ŋkɔwo ɖe?\nNukae nye Fiaɖuƒe si ŋu Yesu le gbeƒã ɖem tsoe?\nNukae Yesu fia ameawo be woado gbe ɖa abia?\nNya kae Yesu gblɔ le alesi wòle be ameawo nawɔ nu ɖe wo nɔewo ŋui ŋu?\nXlẽ Mateo 5:1-12.\nMɔ kawo nue míate ŋu aɖee fia le be míetsɔa ɖe le mawusubɔsubɔnyawo me? (Mat. 5:3; Rom. 10:13-15; Tim. I, 4:13, 15, 16)\nXlẽ Mateo 5:21-26.\nAleke Mateo 5:23, 24 te gbe ɖe edzi be ƒomedodo si le mía kple mía nɔviwo dome la kpɔa ŋusẽ ɖe mía kple Yehowa dome ƒomedodo dzi? (Mat. 6:14, 15; Ps. 133:1; Kol. 3:13; Yoh. I, 4:20)\nXlẽ Mateo 6:1-8.\nÐokuiŋudzedze ƒomevi kawoe wòle be Kristotɔwo naƒo asa na? (Luka 18:11, 12; Kor. I, 4:6, 7; Kor. II, 9:7)\nXlẽ Mateo 6:25-34.\nNukae Yesu fia le alesi wòhiã be míaɖo ŋu ɖe Yehowa ŋu be ana ŋutilãmenuhiahiãwo mí ŋu? (Mose II, 16:4; Ps. 37:25; Fil. 4:6)\nXlẽ Mateo 7:1-11.\nNukae kpɔɖeŋu si me kɔ nyuie si le Mateo 7:5 la fia mí? (Lod. 26:12; Rom. 2:1; 14:10; Yak. 4:11, 12)\nAmekae nye nyɔnuvi si le nɔnɔmetataa me fofo, eye nukatae edzilawo xa nu vevie?\nNukae Yairo wɔ esi wòkpɔ Yesu?\nNukae dzɔ esi Yesu yina Yairo ƒeme, eye nya kae wova gblɔ na Yairo le mɔa dzi?\nNukatae amesiwo le Yairo ƒeme la ɖu fewu le Yesu ŋu?\nEsi Yesu kplɔ apostolo etɔ̃ kpakple nyɔnuvi la fofo kple dadaa yi xɔ si me nyɔnuvia le vɔ la, nukae wòwɔ?\nAmekawo hãe Yesu fɔ ɖe tsitre tso ame kukuwo dome, eye nukae esia fia?\nXlẽ Luka 8:40-56.\nAleke Yesu kpɔ nublanui hese nu gɔme na nyɔnu si ŋu ʋu nɔ sisim le lae, eye nukae Kristotɔ hamemegãwo ate ŋu asrɔ̃ tso esia me egbea? (Luka 8:43, 44, 47, 48; Mose III, 15:25-27; Mat. 9:12, 13; Kol. 3:12-14)\nXlẽ Luka 7:11-17.\nNukatae amesiwo ƒe ame ku ate ŋu akpɔ akɔfafa gã aɖe tso alesi Yesu wɔ nu ɖe Nain-hosi la ŋui me? (Luka 7:13; Kor. II, 1:3, 4; Heb. 4:15)\nXlẽ Yohanes 11:17-44.\nAleke Yesu ɖee fia be ele dzɔdzɔme nu be woase veve ne ame ku na ame? (Yoh. 11:33-36, 38; Sam. II, 18:33; 19:1-4)\nNu dziŋɔ kae dzɔ ɖe Yohanes Amenyrɔɖetsimela dzi, eye aleke esia na Yesu se le eɖokui me?\nAleke Yesu nyi ameha siwo kplɔe ɖoe, eye nuɖuɖu agbɔsɔsɔ kae tsi anyi?\nNukatae nusrɔ̃lawo vɔ̃ le zã me, eye nukae dzɔ ɖe Petro dzi?\nAleke Yesu nyi ame akpe geɖe zi evelia?\nNukatae nuwo anyo ŋutɔ ne Yesu si nye Mawu ƒe Fia la le anyigba dzi ɖum?\nXlẽ Mateo 14:1-32.\nNuka gɔmee nuŋlɔɖi si le Mateo 14:23-32 na míese le Petro ƒe amenyenye ŋu?\nAleke Ŋɔŋlɔawo me nuŋlɔɖia ɖee fia be Petro wɔ ŋgɔyiyi va ɖu eƒe dzitsitsia dzi? (Mat. 14:27-30; Yoh. 18:10; 21:7; Dɔw. 2:14, 37-40; Pet. I, 5:6, 10)\nXlẽ Mateo 15:29-38.\nAleke Yesu de bubu ŋutilãmenu siwo Fofoa nae ŋu? (Mat. 15:37; Yoh. 6:12; Kol. 3:15)\nXlẽ Yohanes 6:1-21.\nAleke Kristotɔ siwo li egbea ate ŋu asrɔ̃ Yesu ƒe kpɔɖeŋu le bubudede dziɖuɖu ŋu me? (Yoh. 6:15; Mat. 22:21; Rom. 12:2; 13:1-4)\nNuka ŋue apostoloawo nɔ nya ʋlim le esime wole mɔ dzi gbɔna tso didi aɖe ƒe?\nNukatae Yesu yɔ ŋutsuvi sue aɖe hetsɔe tsi tre ɖe apostoloawo dome?\nMɔ ka nue wòle be apostoloawo nasrɔ̃ alesi woanɔ abe ɖeviwo ene le?\nLe ɣleti ʋɛ aɖewo megbe la, aleke Yesu ɖee fia be yelɔ̃a ɖeviwo?\nXlẽ Mateo 18:1-4.\nNukatae Yesu zã kpɔɖeŋuwo tsɔ fia nui? (Mat. 13:34, 36; Mar. 4:33, 34)\nXlẽ Mateo 19:13-15.\nÐeviwo ƒe nɔnɔme kawoe wòle be míasrɔ̃ ne míedi be míaxɔ Fiaɖuƒea ƒe yayrawo? (Ps. 25:9; 138:6; Kor. I, 14:20)\nXlẽ Marko 9:33-37.\nNukae Yesu fia eƒe nusrɔ̃lawo le nɔƒegãdidi ŋu? (Mar. 9:35; Mat. 20:25, 26; Gal. 6:3; Fil. 2:5-8)\nXlẽ Marko 10:13-16.\nAleke gbegbee amewo tena ɖe Yesu ŋui, eye nukae Kristotɔ hamemegãwo ate ŋu asrɔ̃ tso eƒe kpɔɖeŋua me? (Marko 6:30-34; Fil. 2:1-4; Tim. I, 4:12)\nAlesi Yesu Fiaa Nui\nNya kae ŋutsu aɖe bia Yesu, eye nukatae?\nNukae Yesu zãna ɣeaɖewoɣi tsɔ fiaa nui, eye nukae míesrɔ̃ xoxo tso Yudatɔwo kple Samariatɔwo ŋu?\nNukae dzɔ esi Yuda-nunɔla aɖe kple Lewitɔ aɖe va to mɔa dzi yi?\nAmekae le kpekpem ɖe Yudatɔa si xɔ abi la ŋu le nɔnɔmetata la me?\nEsi Yesu wu eƒe ŋutinyaa nu vɔ la, nya kae wòbia, eye aleke ŋutsua ɖo eŋui?\nXlẽ Luka 10:25-37.\nLe esi teƒe be Yesu naɖo nya ŋu tẽ na ŋutsu si nya Sea nyuie la, aleke wòkpe ɖe eŋu wòbu tame le nyaa ŋui? (Luka 10:26; Mat. 16:13-16)\nNukae Yesu wɔ esi wònɔ duawo me tom?\nAnɔ ƒe etɔ̃ le Yesu ƒe nyɔnyrɔxɔxɔ megbe la, nya kae wògblɔ na eƒe apostolowo?\nAmekawoe nye amesiwo le nɔnɔmetataa me, eye nukae Yesu wɔ na nyɔnua?\nNukatae alesi Yesu ɖo tsitretsiɖeŋunya siwo subɔsubɔhakplɔlawo gblɔ ŋu la na ŋu kpe wo?\nEsi Yesu kple eƒe apostolowo gogo Yerixo la, nukae Yesu wɔ na nubiala ŋkuagbãtɔ eve?\nNukatae Yesu wɔ nukunuwo ɖo?\nXlẽ Mateo 15:30, 31.\nYehowa ƒe ŋusẽ ɖeɖefia wɔnuku kae dze to Yesu dzi, eye ŋusẽ kae wòle be esia nakpɔ ɖe alesi míesea nusi ŋugbe Yehowa do ku ɖe xexe yeyea ŋu gɔme ɖe edzii? (Ps. 37:29; Yes. 33:24)\nXlẽ Luka 13:10-17.\nAleke nyateƒe si wònye be Yesu wɔ eƒe nukunu ɖedzesi akpa gãtɔ le Sabat dzi la ɖe gbɔdzɔe si tɔgbe wòahe vɛ na ameƒomea le eƒe Ƒe Akpe Ðeka Dziɖuɖua me fia? (Luka 13:10-13; Ps. 46:10; Mat. 12:8; Kol. 2:16, 17; Nyaɖ. 21:1-4)\nXlẽ Mateo 20:29-34.\nAleke nuŋlɔɖi sia ɖee fia be Yesu mesusui be yexaxa akpa be yeakpe ɖe amewo ŋu o, eye nukae míate ŋu asrɔ̃ tso esia me? (Mose V, 15:7; Yak. 2:15, 16; Yoh. I, 3:17)\nEsi Yesu va ɖo kɔƒe aɖe si te ɖe Yerusalem ŋu me la, nukae wògblɔ na eƒe nusrɔ̃lawo be woawɔ?\nNukae dzɔ esi Yesu te ɖe Yerusalem-dua ŋu le nɔnɔmetata la me?\nNukae ɖevi suewo wɔ esi wokpɔ be Yesu da dɔ na ŋkuagbãtɔwo kple bunɔwo?\nNya kae Yesu gblɔ na nunɔla siwo dɔme le vevem la?\nAleke míate ŋu anɔ abe ɖevi siwo kafu Yesu ene?\nNukae nusrɔ̃lawo di be yewoanya?\nXlẽ Mateo 21:1-17.\nAleke Yesu ƒe Yerusalem yiyi abe Fia ene la to vovo tso aʋafia dziɖula siwo nɔ anyi le Romatɔwo ƒe ɣeyiɣiawo me tɔ gbɔe? (Mat. 21:4, 5; Zax. 9:9; Fil. 2:5-8; Kol. 2:15)\nNukae ɖeviwo ate ŋu asrɔ̃ tso Israel-vi sue siwo yɔ nya si le Psalmo 118 me esime Yesu ɖo gbedoxɔa me la gbɔe? (Mat. 21:9, 15; Ps. 118:25, 26; Tim. II, 3:15; Pet. II, 3:18)\nXlẽ Yohanes 12:12-16.\nNukae deʋaya siwo amesiwo nɔ Yesu kafum tsɔ ɖe asi la nye kpɔɖeŋu na? (Yoh. 12:13; Fil. 2:10; Nyaɖ. 7:9, 10)\nAmekae nye Yesu le nɔnɔmetata la me, eye amekawoe le egbɔ?\nNukae nunɔlawo di be yewoawɔ Yesu le gbedoxɔa me, eye nya kae Yesu gblɔ na wo?\nNya kae apostoloawo bia Yesu?\nNukatae Yesu gblɔ nusiwo adzɔ le anyigba dzi ne ele dzi ɖum le dziƒo la dometɔ aɖewo na eƒe apostoloawo?\nNukae Yesu gblɔ be adzɔ hafi yeaɖe vɔ̃ɖinyenye ɖesiaɖe ɖa le anyigba dzi?\nXlẽ Mateo 23:1-39.\nTogbɔ be Ŋɔŋlɔawo gblɔ be dzesideŋkɔwo zazã ate ŋu asɔ hã la, nukae Yesu ƒe nya siwo le Mateo 23:8-11 ɖe fia le amedodoɖedzi ƒe dzesideŋkɔwo zazã le Kristo-hamea me ŋu? (Dɔw. 26:25; Rom. 13:7; Pet. I, 2:13, 14)\nNukae Farisitɔwo zã tsɔ dze agbagba be yewoaxe mɔ na amewo be woagazu Kristotɔwo o, eye aleke subɔsubɔhakplɔlawo zã mɔnu mawo tɔgbe egbeae? (Mat. 23:13; Luka 11:52; Yoh. 9:22; 12:42; Tes. I, 2:16)\nXlẽ Mateo 24:1-14.\nAleke wote gbe ɖe dzidodo ƒe vevienyenye dzii le Mateo 24:13?\nNukae nyagbɔgblɔ “nuwuwu” si dze le Mateo 24:13 la fia? (Mat. 16:27; Rom. 14:10-12; Kor. II, 5:10)\nXlẽ Marko 13:3-10.\nNyagbɔgblɔ kae le Marko 13:10 si ɖee fia be ehiã kpata be woaɖe gbeƒã nyanyuia, eye aleke wòle be Yesu ƒe nyawo nawɔ dɔ ɖe mía dzii? (Rom. 13:11, 12; Kor. I, 7:29-31; Tim. II, 4:2)\nAbe alesi wòdze le nɔnɔmetataa me ene la, nukatae Yesu kple eƒe apostolo 12-awo le dziƒoxɔ gã aɖe me?\nAmekae nye ema dzo yina, eye nuka wɔ gee wòyina?\nNuɖuɖu tɔxɛ ka gɔmee Yesu dze esi woɖu Ŋutitoto nuɖuɖua vɔ?\nNudzɔdzɔ ka dzie Ŋutitoto la ɖoa ŋkui na Israel-viwo, eye nuka dzie nuɖuɖu tɔxɛ sia ɖoa ŋkui na Yesu yomedzelawo?\nLe Aƒetɔ ƒe Fiẽnuɖuɖua vɔ megbe la, nya kae Yesu gblɔ na eyomedzelawo, eye nukae wowɔ?\nXlẽ Mateo 26:14-30.\nAleke Mateo 26:15 ɖee fia be Yuda ŋutɔe ɖoe be yeade Yesu asi?\nTaɖodzinu eve ka tae Yesu kɔ eƒe ʋu ɖi ɖo? (Mat. 26:27, 28; Yer. 31:31-33; Ef. 1:7; Heb. 9:19, 20)\nXlẽ Luka 22:1-39.\nGɔmesese ka nue Satana ge ɖe Yuda me le? (Luka 22:3; Yoh. 13:2; Dɔw. 1:24, 25)\nXlẽ Yohanes 13:1-20.\nLe nuŋlɔɖi si le Yohanes 13:2 nu la, ɖe woate ŋu abu fɔ Yuda le nusi wòwɔ taa, eye nukae Mawu subɔlawo ate ŋu asrɔ̃ tso esia me? (Mose I, 4:7; Kor. II, 2:11; Gal. 6:1; Yak. 1:13, 14)\nNu vevi ŋutɔŋutɔ kae Yesu fia? (Yoh. 13:15; Mat. 23:11; Pet. I, 2:21)\nXlẽ Yohanes 17:1-26.\nGɔmesese ka nue Yesu do gbe ɖa be ye yomedzelawo ‘nazu ɖeka’ le? (Yoh. 17:11, 21-23; Rom. 13:8; 14:19; Kol. 3:14)\nAfikae Yesu kple eƒe apostolowo yi esi woɖi tso dziƒoxɔa dzi, eye nukae wògblɔ na wo be woawɔ?\nNukae Yesu kpɔ esi wòtrɔ va apostoloawo gbɔ, eye zi nenie nusia dzɔ?\nAmekawoe va abɔa me, eye nukae Yuda Iskariot wɔ abe alesi wòdze le nɔnɔmetataa me ene?\nNukatae Yuda gbugbɔ nu na Yesu, eye nukae Petro wɔ?\nNya kae Yesu gblɔ na Petro, gake nukatae Yesu mebia Mawu be wòaɖo mawudɔlawo ɖe ye o?\nXlẽ Mateo 26:36-56.\nAleke alesi Yesu xlɔ̃ nu eƒe nusrɔ̃lawo la nye kpɔɖeŋu nyui aɖe na Kristotɔ hamemegãwo egbea? (Mat. 20:25-28; 26:40, 41; Gal. 5:17; Ef. 4:29, 31, 32)\nAleke Yesu bu lãnuwo tsɔtsɔ ɖe ame havi ŋui? (Mat. 26:52; Luka 6:27, 28; Yoh. 18:36)\nXlẽ Luka 22:39-53.\nAleke Yesu kpɔ eƒe nusrɔ̃lawo ta tso eƒe tsitretsiɖeŋulawo si mee, eye nukae míate ŋu asrɔ̃ tso kpɔɖeŋu sia me? (Yoh. 10:11, 12; 18:1, 6-9; Heb. 13:6; Yak. 2:25)\nXlẽ Yohanes 18:1-12.\nNukae apostoloawo wɔ esi subɔsubɔhakplɔlawo lé Yesu?\nNukae dzɔ le nunɔlagã Kayafa ƒeme?\nNukatae Petro do go hefa avi?\nEsi wokplɔ Yesu yi Pilato gbɔ la, nukae nunɔlagãwo do ɣli be woawɔ?\nNukae dzɔ ɖe Yesu dzi le Fiɖagbe ŋdɔ me, eye ŋugbe kae wòdo na hlɔ̃dola aɖe si woklã ɖe ati ŋu le exa la?\nAfikae Paradiso si ƒe nya gblɔm Yesu le la le?\nXlẽ Mateo 26:57-75.\nMɔ ka nue Yudatɔwo ƒe ʋɔnudrɔ̃ƒe kɔkɔa me tɔwo ɖee fia le be dzi vɔ̃ɖie le yewo si? (Mat. 26:59, 67, 68)\nXlẽ Mateo 27:1-50.\nNukatae míate ŋu agblɔ be veve si Yuda se ɖe nusi wòwɔ ta la metso eƒe dzime ŋutɔŋutɔ o? (Mat. 27:3, 4; Mar. 3:29; 14:21; Kor. II, 7:10, 11)\nXlẽ Luka 22:54-71.\nNukae míate ŋu asrɔ̃ tso Petro ƒe nugbegbe le Yesu gbɔ le zã si me wofia eyome mɔ helée la me? (Luka 22:60-62; Mat. 26:31-35; Kor. I, 10:12)\nXlẽ Luka 23:1-49.\nAleke Yesu wɔ nui esime wowɔ nu madzɔmadzɔ ɖe eŋuti, eye nukae míate ŋu asrɔ̃ tso esia me? (Luka 23:33, 34; Rom. 12:17-19; Pet. I, 2:23)\nXlẽ Yohanes 18:12-40.\nNukae nyateƒe si wònye be togbɔ be amegbetɔ vɔvɔ̃ ɖe fu na Petro ɣeyiɣi vi aɖe hã la, egava zu apostolo vevi aɖe la ɖe fia? (Yoh. 18:25-27; Kor. I, 4:2; Pet. I, 3:14, 15; 5:8, 9)\nXlẽ Yohanes 19:1-30.\nNukpɔsusu si da sɔ kae nɔ Yesu si le ŋutilãmenuwo ŋu? (Yoh. 2:1, 2, 9, 10; 19:23, 24; Mat. 6:31, 32; 8:20)\nAleke nya si Yesu gblɔ esime wònɔ kukum la nye aʋadziɖunya si fia be edo Yehowa ƒe dziɖulanyenye ɖe dzi? (Yoh. 16:33; 19:30; Pet. II, 3:14; Yoh. I, 5:4)\nAmekae nye nyɔnu si le nɔnɔmetataa me, amekawoe nye ŋutsu eveawo, eye afikae wole?\nNukatae Pilato gblɔ na nunɔlawo be woadɔ asrafowo ɖa woaɖadzɔ Yesu ƒe yɔdoa ŋu?\nNukae mawudɔla aɖe wɔ le Yesu ƒe ku megbe ŋkeke etɔ̃agbe ƒe ŋdi kanya, gake nukae nunɔlawo wɔ?\nNukatae nyɔnu aɖewo siwo de Yesu ƒe yɔdoa to la ƒe mo wɔ yaa?\nNukatae Petro kple Yohanes ƒu du yi Yesu ƒe yɔdoa to, eye nukae wokpɔ?\nNukae dzɔ ɖe Yesu ƒe ŋutilã dzi, gake nukae wòwɔ be yeatsɔ aɖee afia nusrɔ̃lawo be yele agbe?\nXlẽ Mateo 27:62-66 kple 28:1-15.\nLe Yesu ƒe tsitretsiɣi la, aleke nunɔlagãwo, Farisitɔwo, kple ame tsitsiawo wɔ nuvɔ̃ ɖe gbɔgbɔ kɔkɔea ŋui? (Mat. 12:24, 31, 32; 28:11-15)\nXlẽ Luka 24:1-12.\nAleke Yesu ƒe tsitretsitsi ŋuti nuŋlɔɖia ɖee fia be Yehowa bua nyɔnuwo be wonye ɖasefo siwo dzi woate ŋu aka ɖo? (Luka 24:4, 9, 10; Mat. 28:1-7)\nXlẽ Yohanes 20:1-12.\nAleke Yohanes 20:8, 9 kpe ɖe mía ŋu míekpɔe be ehiã be míagbɔ dzi ɖi ne míese Biblia me nyagblɔɖi aɖe me vava gɔme keŋkeŋ o? (Lod. 4:18; Mat. 17:22, 23; Luka 24:5-8; Yoh. 16:12)\nNya kae Maria gblɔ na ŋutsu aɖe si wòbu be eyae nye abɔdzikpɔla la, gake nukae na wònya be Yesue?\nNukae dzɔ ɖe nusrɔ̃la eve siwo nɔ mɔ zɔm yina Emaus-kɔƒe la dzi?\nNu wɔnuku kae dzɔ esime nusrɔ̃la eve gblɔ na apostoloawo be yewokpɔ Yesu?\nZi nenie Yesu ɖe eɖokui fia eyomedzelawo?\nNya kae Toma gblɔ esi wòse be nusrɔ̃lawo kpɔ Aƒetɔ la, gake nukae dzɔ le ŋkeke enyiagbe?\nXlẽ Yohanes 20:11-29.\nÐe Yesu nɔ gbɔgblɔm le Yohanes 20:23 be wona ŋusẽ amegbetɔwo be woatsɔ nuvɔ̃ akea? Ðe eme. (Ps. 49:3, 8; Yes. 55:7; Tim. I, 2:5, 6; Yoh. I, 2:1, 2)\nXlẽ Luka 24:13-43.\nAleke míate ŋu adzra míaƒe dzi ɖo ale be wòaxɔ Biblia me nyateƒea? (Luka 24:32, 33; Ezra 7:10; Mat. 5:3; Dɔw. 16:14; Heb. 5:11-14)\nNusrɔ̃la nenie kpɔ Yesu ɣeaɖeɣi, eye nuka ŋue wòƒo nu le na wo?\nNukae nye Mawu ƒe Fiaɖuƒe la, eye aleke agbenɔnɔ anɔ le anyigba dzi ne Yesu nye Fia le dzi ɖum hena ƒe akpe ɖeka?\nŊkeke nenie Yesu ɖe eɖokui fia eƒe nusrɔ̃lawo, gake nukae ɣeyiɣia de nɛ azɔ be wòawɔ?\nDo ŋgɔ teti hafi Yesu nadzo le eƒe nusrɔ̃lawo gbɔ la, nukae wògblɔ na wo be woawɔ?\nNukae le dzɔdzɔm le nɔnɔmetataa me, eye aleke wɔ womegakpɔ Yesu o?\nXlẽ Korintotɔwo I, 15:3-8.\nNukatae apostolo Paulo te ŋu ƒo nu kple kakaɖedzi le Yesu ƒe tsitretsitsi ŋu nenema, eye nukawo ŋue Kristotɔ siwo li egbea hã ate ŋu aƒo nu le kple kakaɖedzi? (Kor. I, 15:4, 7, 8; Yes. 2:2, 3; Mat. 24:14; Tim. II, 3:1-5)\nXlẽ Dɔwɔwɔwo 1:1-11.\nAfika kee gbeƒãɖeɖedɔa ɖo, abe alesi wogblɔe ɖe Dɔwɔwɔwo 1:8 ene? (Dɔw. 6:7; 9:31; 11:19-21; Kol. 1:23)\nAbe alesi wòdze le nɔnɔmetataa me ene la, nukae dzɔ ɖe Yesu yomedzela siwo nɔ lalam le Yerusalem la dzi?\nNukunu ka teƒee amesiwo va Yerusalem la kpɔ?\nNya ka mee Petro ɖe na ameawo?\nAleke ameawo se le wo ɖokui me esime wose Petro ƒe nyawo vɔ, eye nukae wògblɔ na wo be woawɔ?\nAme nenie xɔ nyɔnyrɔ le ƒe 33 M.Ŋ. ƒe Pentekoste-ŋkeke ma dzi?\nXlẽ Dɔwɔwɔwo 2:1-47.\nAleke Petro ƒe nya siwo le Dɔwɔwɔwo 2:23, 36 ɖee fia be Yesu ƒe kua ƒe agba le Yuda-dukɔ bliboa dzi? (Tes. I, 2:14, 15)\nAleke Petro ɖo kpɔɖeŋu nyui aɖe ɖi le numeɖeɖe tso Ŋɔŋlɔawo me mee? (Dɔw. 2:16, 17, 29, 31, 36, 39; Kol. 4:6)\nAleke Petro zã “dziƒofiaɖuƒe ƒe safuiawo” si ŋugbe Yesu do be yeatsɔ nɛ la ƒe gbãtɔ? (Dɔw. 2:14, 22-24, 37, 38; Mat. 16:19)\nNukae dzɔ ɖe Petro kple Yohanes dzi le ŋdɔ aɖe me esi woyina ɖe gbedoxɔa me?\nNya kae Petro gblɔ na bunɔ aɖe, eye nukae Petro nae si xɔ asi wu ga?\nNukatae dzi ku subɔsubɔhakplɔlawo, eye nukae wowɔ na Petro kple Yohanes?\nNya kae Petro gblɔ na subɔsubɔhakplɔlawo, eye se kae wode na apostoloawo?\nNukatae subɔsubɔhakplɔlawo ʋã ŋu, gake nukae dzɔ esi wode apostoloawo gaxɔ me zi evelia?\nAleke apostoloawo ɖo nya ŋui esi wokplɔ wo va Ʋɔnudrɔ̃ƒegã lae?\nXlẽ Dɔwɔwɔwo 3:1-10.\nTogbɔ be womena ŋusẽ mí be míawɔ nukunuwo egbea o hã la, aleke Petro ƒe nya siwo woŋlɔ ɖe Dɔwɔwɔwo 3:6 kpena ɖe mía ŋu míedea asixɔxɔ Fiaɖuƒegbedasia ŋui? (Yoh. 17:3; Kor. II, 5:18-20; Fil. 3:8)\nXlẽ Dɔwɔwɔwo 4:1-31.\nNe míedo go tsitretsiɖeŋu le subɔsubɔdɔa me la, mɔ ka nue wòle be míasrɔ̃ mía nɔvi Kristotɔ siwo nɔ anyi le ƒe alafa gbãtɔ me le? (Dɔw. 4:29, 31; Ef. 6:18-20; Tes. I, 2:2)\nXlẽ Dɔwɔwɔwo 5:17-42.\nAleke amesiwo menye Ðasefowo o dometɔ aɖewo ɖe nugɔmesese fia ɖe gbeƒãɖeɖedɔa ŋu le blema kple fifiae? (Dɔw. 5:34-39)\nAmekae nye Stefano, eye nukae Mawu kpena ɖe eŋu wòwɔna?\nNya kae Stefano gblɔ si na subɔsubɔhakplɔlawo do dziku vevie?\nEsi ameawo he Stefano yi dua godo la, nukae wowɔ nɛ?\nÐekakpui kae nye ema tsi tre ɖe awuawo gbɔ le nɔnɔmetata la me?\nHafi Stefano naku la, gbe kae wòdo ɖa na Yehowa?\nNe míedi be míasrɔ̃ Stefano la, nukae wòle be míawɔ ne ame aɖe wɔ vɔ̃ ɖe mía ŋuti?\nXlẽ Dɔwɔwɔwo 6:8-15.\nAmeblemɔnu kawo ŋudɔe subɔsubɔhakplɔlawo wɔ tsɔ te kpɔ be yewoatɔ te Yehowa Ðasefowo ƒe dɔa? (Dɔw. 6:9, 11, 13)\nXlẽ Dɔwɔwɔwo 7:1-60.\nNukae kpe ɖe Stefano ŋu wòte ŋu ʋli nyanyuia ta le Sanhedrin la ŋkume nyuie, eye nukae míate ŋu asrɔ̃ tso eƒe kpɔɖeŋua me? (Dɔw. 7:51-53; Rom. 15:4; Tim. II, 3:14-17; Pet. I, 3:15)\nNɔnɔme kae wòle be wòanɔ mía si ɖe amesiwo tsia tre ɖe míaƒe dɔa ŋu la ŋuti? (Dɔw. 7:56-59; Mat. 5:44; Luka 23:33, 34)\nNukae Saul wɔ le Stefano wuwu megbe?\nEsi Saul nɔ mɔ dzi yina Damasko la, nu wɔnuku kae dzɔ?\nNukae Yesu gblɔ na Saul be wòawɔ?\nNya kae Yesu gblɔ na Anania, eye aleke wɔ hafi Saul gate ŋu kpɔ nu?\nAleke wova yɔna na Saul, eye aleke wozãe?\nXlẽ Dɔwɔwɔwo 8:1-4.\nAleke yometiti si va Kristo-hame si woɖo yeye dzi la na Kristotɔwo ƒe xɔsea kakae, eye nu ma tɔgbe kae dzɔ le egbeŋkekeawo me? (Dɔw. 8:4; Yes. 54:17)\nXlẽ Dɔwɔwɔwo 9:1-20.\nDɔdasi etɔ̃ kae Yesu gblɔ be ele ye si na Saul? (Dɔw. 9:15; 13:5; 26:1; 27:24; Rom. 11:13)\nXlẽ Dɔwɔwɔwo 22:6-16.\nAleke míawɔ anɔ abe Anania ene, eye nukatae ema le vevie? (Dɔw. 22:12; Tim. I, 3:7; Pet. I, 1:14-16; 2:12)\nXlẽ Dɔwɔwɔwo 26:8-20.\nAleke Saul ƒe dzimetɔtrɔ zu Kristotɔ nye dzideƒo na amesiwo srɔ̃ nye dzimaxɔsetɔwo egbea? (Dɔw. 26:11; Tim. I, 1:14-16; Tim. II, 4:2; Pet. I, 3:1-3)\nAmekae nye ema le klo dzem le nɔnɔmetataa me?\nNya kae mawudɔla aɖe gblɔ na Kornelio?\nNukae Mawu na Petro kpɔ esi wòle Simon ƒe aƒe ƒe xɔta le Yope?\nNukatae Petro gblɔ na Kornelio be mele be wòadze klo ahade ta agu na ye o?\nNukatae Yudatɔ nusrɔ̃la siwo kplɔ Petro ɖo la ƒe mo wɔ yaa?\nNu vevi kae wòle be míasrɔ̃ tso Petro ƒe Kornelio gbɔ yiyi me?\nXlẽ Dɔwɔwɔwo 10:1-48.\nNukae Petro ƒe nya siwo le Dɔwɔwɔwo 10:42 ɖe fia ku ɖe Fiaɖuƒe nyanyui gbeƒãɖeɖedɔa ŋu? (Mat. 28:19; Mar. 13:10; Dɔw. 1:8)\nXlẽ Dɔwɔwɔwo 11:1-18.\nNɔnɔme kae Petro ɖe fia esime mɔfiame siwo Yehowa na ku ɖe Trɔ̃subɔlawo ŋu me va kɔ nɛ, eye aleke míate ŋu asrɔ̃ eƒe kpɔɖeŋui? (Dɔw. 11:17, 18; Kor. II, 10:5; Ef. 5:17)\nÐekakpui kae nye ema le nɔnɔmetataa me, afikae wòle, eye nɔa kple mamaa ŋkɔ ɖe?\nNya kae Timoteo gblɔ esi Paulo biae be edi be yeakpe ɖe ye kple Sila ŋu yewoaɖa ɖe gbeƒã na amewo le didiƒe hã?\nAfikae woyɔ Yesu yomedzelawo le zi gbãtɔ be Kristotɔwo?\nEsi Paulo, Sila, kple Timoteo wodzo le Antioxia la, du siwo me woyi dometɔ aɖewo ɖe?\nAleke Timoteo kpe ɖe Paulo ŋui, eye nya kae wòle be sɔhɛwo nabia wo ɖokui egbea?\nXlẽ Dɔwɔwɔwo 9:19-30.\nAleke apostolo Paulo dze aɖaŋui esi amewo tsi tre ɖe nyanyuia ŋu? (Dɔw. 9:22-25, 29, 30; Mat. 10:16)\nXlẽ Dɔwɔwɔwo 11:19-26.\nAleke nuŋlɔɖi si le Dɔwɔwɔwo 11:19-21, 26 ɖee fia be Yehowa ƒe gbɔgbɔae fiaa mɔ gbeƒãɖeɖedɔa?\nXlẽ Dɔwɔwɔwo 13:13-16, 42-52.\nAleke Dɔwɔwɔwo 13:51, 52 ɖee fia be nusrɔ̃lawo meɖe mɔ tsitretsiɖeŋu ɖe dzi le wo ƒo o? (Mat. 10:14; Dɔw. 18:6; Pet. I, 4:14)\nXlẽ Dɔwɔwɔwo 14:1-6, 19-28.\nAleke nyagbɔgblɔ ‘wotsɔ wo de Yehowa si me’ nana míevona tsoa dzimaɖitsitsi dzodzro me ne míele kpekpem ɖe ame yeyewo ŋu? (Dɔw. 14:21-23; 20:32; Yoh. 6:44)\nXlẽ Dɔwɔwɔwo 16:1-5.\nAleke Timoteo ƒe lɔlɔ̃ faa be woatso aʋa na ye la te gbe ɖe alesi wòle vevie be míawɔ ‘nuwo katã ɖe nyanyui la ta’ dzii? (Dɔw. 16:3; Kor. I, 9:23; Tes. I, 2:8)\nXlẽ Dɔwɔwɔwo 18:1-11, 18-22.\nNukae Dɔwɔwɔwo 18:9, 10 ɖe fia le Yesu ŋutɔ ƒe gomekpɔkpɔ le gbeƒãɖeɖedɔa dzi kpɔkpɔ me ŋu, eye kakaɖedzi kae esia nana mí egbea? (Mat. 28:20)\nŊutsuvi kae ma mlɔ anyi ɖe anyigba le nɔnɔmetata la me, eye nukae dzɔ ɖe edzi?\nNukae Paulo wɔ esi wòkpɔ be ŋutsuvia ku?\nAfika yimee Paulo, Timoteo, kple amesiwo le mɔ zɔm kpli wo la le, eye nukae dzɔ esi wova tɔ ɖe Mileto?\nNuxlɔ̃ame kae nyagblɔɖila Agabo na Paul, eye aleke nyagblɔɖilaa ƒe nya la va eme nenema pɛpɛpɛ?\nXlẽ Dɔwɔwɔwo 20:7-38.\nAleke míawɔ ‘mía ŋuti nakɔ tso amewo katã ƒe ʋu me’ le Paulo ƒe nya siwo le Dɔwɔwɔwo 20:26, 27 ƒe nya nu? (Xez. 33:8; Dɔw. 18:6, 7)\nNukatae wòle be hamemegãwo ‘nalé nya siwo le blibo’ la me ɖe asi ne wole nu fiam? (Dɔw. 20:17, 29, 30; Tito 1:7-9; Tim. II, 1:13)\nXlẽ Dɔwɔwɔwo 26:24-32.\nAleke Paulo zã eƒe Romatɔ nyenye tsɔ wɔ gbeƒãɖeɖedɔ si wòxɔ tso Yesu gbɔ lae? (Dɔw. 9:15; 16:37, 38; 25:11, 12; 26:32; Luka 21:12, 13)\nNukae dzɔ ɖe tɔdziʋu si me Paulo nɔ la dzi esi wòto Kreta-ƒukpo la ŋuti?\nNya kae Paulo gblɔ na amesiwo le ʋua me?\nAleke wɔ hafi ʋu la gbã kakɛkakɛ?\nNya kae aʋafia si le wo nu gblɔ, eye aleke wɔ ame geɖe te ŋu ɖo ƒuta dedie?\nƑukpo si dzi woɖo la ŋkɔ ɖe, eye nukae dzɔ ɖe Paulo dzi esi xexeame kɔ nyuie?\nXlẽ Dɔwɔwɔwo 27:1-44.\nAleke míaƒe kaka ɖe Biblia ƒe nuŋlɔɖiwo ƒe nyateƒenyenye dzi me gasẽna ɖe edzi ne míexlẽ nuŋlɔɖi si ku ɖe Paulo ƒe mɔzɔzɔ yi Roma ŋu? (Dɔw. 27:16-19, 27-32; Luka 1:3; Tim. II, 3:16, 17)\nXlẽ Dɔwɔwɔwo 28:1-14.\nNe “menye dɔmenyonyo vi aɖe” ye trɔ̃subɔla siwo le Melite wɔ na Paulo kple ehati siwo ʋu gbã ɖe “o” la, ekema nukae wòle be esia naʋã Kristotɔwo woaɖe fia, eye vevietɔ le mɔ ka nu? (Dɔw. 28:1, 2; Heb. 13:1, 2; Pet. I, 4:9)\nAmekawoe Paulo ɖe gbeƒã na esime wònye gamenɔla le Roma?\nAmekae nye amedzro si le kplɔ̃a ŋu le nɔnɔmetata la me, eye nuka wɔm wòle na Paulo?\nAmekae nye Epafrodito, eye nukae wòtsɔ ɖe asi esi wòtrɔ yina Filipi?\nNukatae Paulo ŋlɔ agbalẽ na exɔlɔ̃ vevi Filemon?\nNukae Paulo wɔ esi woɖe asi le eŋu, eye nukae dzɔ ɖe edzi emegbe?\nAmekawoe Yehowa zã woŋlɔ Biblia ƒe agbalẽ mamlɛawo, eye nuka ŋue Nyaɖeɖefia ƒe agbalẽa ƒo nu tsoe?\nXlẽ Dɔwɔwɔwo 28:16-31 kple Filipitɔwo 1:13.\nAleke Paulo zã ɣeyiɣi si wòtsɔ nɔ game le Roma lae, eye ŋusẽ kae xɔse maʋamaʋã si nɔ esi la kpɔ ɖe Kristo-hamea dzi? (Dɔw. 28:23, 30; Fil. 1:14)\nXlẽ Filipitɔwo 2:19-30.\nAkpedanya kawoe Paulo gblɔ tso Timoteo kple Epafrodito ŋu, eye aleke míate ŋu asrɔ̃ Paulo ƒe kpɔɖeŋuae? (Fil. 2:20, 22, 25, 29, 30; Kor. I, 16:18; Tes. I, 5:12, 13)\nXlẽ Filemon 1-25.\nNuka dzie Paulo nɔ te ɖo xlɔ̃ nu Filemon be wòawɔ nusi sɔ, eye aleke esia nye mɔfiafia na hamemegãwo egbea? (Filem. 9; Kor. II, 8:8; Gal. 5:13)\nAleke Paulo ƒe nya siwo le Filemon 13, 14 ɖee fia be ede bubu hamea me tɔ bubuwo ƒe dzitsinya ŋu? (Kor. I, 8:7, 13; 10:31-33)\nXlẽ Timoteo II, 4:7-9.\nAbe apostolo Paulo ene la, aleke míate ŋu aka ɖe edzi be Yehowa aɖo eteƒe na mí ne míewɔ nuteƒe vaseɖe nuwuwu? (Mat. 24:13; Heb. 6:10)\nVɔ̃ɖinyenye Ðesiaɖe ƒe Nuwuwu\nNukatae Biblia gblɔ be sɔwo le dziƒo?\nAʋa si Mawu awɔ kple ame vɔ̃ɖiwo le anyigba dzi la ŋkɔ ɖe, eye tameɖoɖo kae le aʋa sia ŋu?\nAbe alesi wòdze le nɔnɔmetata la me ene la, amekae axɔ ŋgɔ le aʋa la wɔwɔ me, nukatae wòɖɔ fiakuku, eye nukae eƒe yi la fia?\nNe míetrɔ yi megbe kpɔ Ŋutinya 10, 15 kple 33 la, nukatae mele be wòawɔ nuku na mí be Mawu atsrɔ̃ ame vɔ̃ɖiwo o?\nAleke Ŋutinya 36 kple 76 ɖee fia míi be Mawu atsrɔ̃ ame vɔ̃ɖiwo ne wogblɔna be yewosubɔnɛ kura gɔ̃ hã?\nXlẽ Nyaɖeɖefia 19:11-16.\nAleke Ŋɔŋlɔawo na eme kɔ be Yesu Kristoe nye sɔ ɣia dola? (Nyaɖ. 1:5; 3:14; 19:11; Yes. 11:4)\nAleke ʋu si wohlẽ ɖe Yesu ƒe awu ŋu la ɖo kpe edzi be aɖu dzi godoo? (Nyaɖ. 14:18-20; 19:13; Yes. 63:1-6)\nAmekawo hãe anya le aʋakɔ si dze Yesu yome le eƒe sɔ ɣia dzi dome? (Nyaɖ. 12:7; 19:14; Mat. 25:31, 32)\nNɔnɔme kawo mee Biblia gblɔ be míanɔ le anyigba dzi Paradisoa me?\nŊugbe kae Biblia do na amesiwo anɔ agbe le Paradisoa me?\nƔekaɣie Yesu akpɔ egbɔ be tɔtrɔ nyui siawo nava eme?\nEsi Yesu nɔ anyigba dzi la, nukawoe wòwɔ tsɔ ɖe nusi wòawɔ ne enye Mawu Fiaɖuƒea ƒe Fia la fia?\nNuka gbɔe Yesu kple eƒe dziƒo hatidziɖulawo akpɔ ne wole dziƒo hele fia ɖum ɖe anyigba dzi?\nXlẽ Nyaɖeɖefia 5:9, 10.\nNukatae míate ŋu aka ɖe edzi be amesiwo aɖu anyigba dzi le Ƒe Akpe Ðeka Dziɖuɖua me la anye fia kple nunɔla siwo sea veve ɖe ame nu hekpɔa nublanui na ame? (Ef. 4:20-24; Pet. I, 1:7; 3:8; 5:6-10)\nXlẽ Nyaɖeɖefia 14:1-3.\nNukae Fofo la kple Alẽvi la ƒe ŋkɔ si woŋlɔ ɖe ame 144,000 la ƒe ŋgonu fia? (Kor. I, 3:23; Tim. II, 2:19; Nyaɖ. 3:12)\nAlesi Míawɔ Anɔ Agbe Tegbee\nNukae wòhiã be míanya ne míedi be míanɔ agbe tegbee?\nAbe alesi nyɔnuvi sue la kple exɔlɔ̃ siwo le nɔnɔmetataa me ɖee fia ene la, aleke míawɔ asrɔ̃ nu tso Yehowa Mawu kple Yesu ŋu?\nAgbalẽ bubu kae nèkpɔ le nɔnɔmetataa me, eye nukatae wòle be míanɔ exlẽm edziedzi?\nTsɔ kpe ɖe nusɔsrɔ̃ tso Yehowa kple Yesu ŋu la, nukae gahiã hafi míakpɔ agbe mavɔ?\nNukae míesrɔ̃ tso Ŋutinya 69 me?\nNukae Samuel sue la ƒe kpɔɖeŋu nyui si le Ŋutinya 55 me la fia wò?\nAleke míawɔ adze Yesu Kristo ƒe kpɔɖeŋua yome, eye ne míedze eyome la, nukae míate ŋu awɔ le etsɔme?\nXlẽ Yohanes 17:3.\nAleke Ŋɔŋlɔawo ɖee fia be Yehowa Mawu kple Yesu Kristo ŋuti sidzedze xɔxɔ fia nu geɖe wu nyateƒenya aɖewo nyanya ɖe tame ko? (Mat. 7:21; Yak. 2:18-20; Yoh. I, 2:17)\nXlẽ Psalmo 145:1-21.\nSusu gbogbo siwo ta míakafu Yehowa ɖo dometɔ aɖewo ɖe? (Ps. 145:8-11; Nyaɖ. 4:11)\nAleke Yehowa “[nye] dɔmenyotɔ na amewo katã,” eye aleke wòle be esia nyanya nana míate ɖe eŋu wu? (Ps. 145:9; Mat. 5:43-45)\nNe míelɔ̃ Yehowa vevie tso míaƒe dzime la, nukae wòaʋã mí míawɔ? (Ps. 119:171, 172, 175; 145:11, 12, 21)